Matzorrianori kendute - Uztaila 2011\nMatzorrianori kendute Bertonen entenditen ez direzenak Hasiera . Sarrera... Artxiboak: Uztaila 2011 2011/07/20 Hametik goittik Permalink | 18:16:07 | Atalak: Bertonekoak | 165 hitz Santoralagaz abadiek be ez direz akordauko sarri, baie udie hasitte han gabiz gu lehengo moduko kalendaridxoak topaten, santue zein dan, plaza baten edo bestien ifiniko gaittuez, ta holan emongo dogu uda guztidxe. Ta uden ixeten be hasten gara eszenaridxook, urteko ganerako egunetan burdinek, toldoak, untzeak, sokak ta iguel plano bat ixeten gara gehidxen-gehidxenik.\nUdako santuakaz barriz, bizitzie hasten da guretzat. Bizitze kontenplatiboa. Plaza baten erdidxen inkaute, gure ganera igoten direz hainbet danan atentzinoa ekarri guren. Batzuetan guri aittuten parauko direz, ta bestietan kasu gitxi egingo dotzie, baie hor gagoz gu beti danari begire, kontenplaten. Ta ikusiko doguz batzuk pregoiek noz akabauko. Ta ikusiko doguz beste batzuek gure ganekoagaz enamoraute. Ta aurrean zer ikusko daben jakin barik sillie hartuten daben aguretxue be bai. Ta atzera ta aurrera pasaten direz asko, lar batzuetan, honantza aittu barik.\nJantzan parauko jakuz beste asko ondoan, batzuk segidan kansauko direz, beste batzuk orduek ta orduek hor. Bizitze laburre gurie, baie hainbeste bizimodu kontenplata plazako eleixiek baino urte gehiago dekoguzela pentsau lei.\nHamen daoz HoneikBertonekoen lagunek, maaaloooo!Honeik EZ direz Santutxukoak Uztaila 2011


Jakintzaren arbola – Gizapedia\nArtikulu hau Itun Zaharreko Hasiera liburuko figura alegorikoari buruzkoa da, Pio Barojaren liburua gaitzat duena beste hau da: El arbol de la ciencia.\nJakintzaren arbola, zientziaren arbola edo ongiaren eta gaizkiaren arbola Itun Zaharreko Hasiera liburuan agertzen figura alegorikoa da. Hartan, Jainkoak Edengo bartazearen erdian "dena ezagutzeko ahalmena ematen duen zuhaitza" ernerazi zuen, eta Adani ohartarazi zion zuhaitz hartatik ez jateko. Sugeak bultzaturik ordea, Evak lehenik eta Adanek gero zuhaitz horretako fruitua jan, euren biluztasunaz ohartu eta lotsa sentitu zuten lehen aldiz.Jainkoak, zigor moduan, Edendik kanporatzne ditu, besteak beste.\nKristau teologian, pasarteak jatorriko bekatua irudikatzen du, baina hainbat modutara interpretatu da. Alde batetik, gizakiak Jainkoak ezarritako debekua muzin egitea irudikatzen du, baina sakonago Jainkoari baino ez dagokion ahalmena, ongia eta gaizkia bereiztea alegia, eta interpretazio batzuen arabera den dena edo absolutua baino ez dena, bereganatzeko ekintza moduan ere interpretatu da. Hain zuzen, "ezagutu" hitzak ahalmena edo boterea adieraziko luke Hasiera liburuaren jatorriko hitz semitikoetan.\nBeste interpretazio baten arabera, zuhaitz horretatik janda gizakiak ongia eta gaizkia bereizi eta horrela, autonomia morala lortuko luke, baino aurkako argudio gisa hori baino lehenago Evak fruitu horretatik janez autonomia moralez jokatu zuela.\nBeste hizkuntzetan: gaztelaniaz, arbol de la ciencia, arbol del conocimiento del bien y del mal.


isekak • ZUZEU\nSexua euskal irainetan II - Sexua euskal irainetan I Mailueder: Sexurako ongi armatua den mutila. Mailutente: Larrutan aritzeko beti prest den mutila. Maribideetako: Urdang...\nEuskal irainak denon ahotan - Lagunarteko euskara denon ahotan dagoen gaia da. Euskara batu formala egina dago, bere korpusa aski osatua… baina lagunartean erabiltzen dugun hizkera informalaren ald...\nEuskal irain bideak\nEuskal irain bideak - Guztiok ezagutzen ditugu mari- aurrizkiaz egindako irainak. Ikaragarri ugariak dira, eta ugariak izateaz gain arras indartsuak. Ez dakit zehazki nondik datorren aipaturiko aur...


Fermin Muguruza, Mikel Urdangarin eta Joseba Sarrionandia protagonista izango dira bihar hasiko den Donostiako Zinemaldian. Bertan, Muguruzaren Black is beltza filma aurkeztuko da; Urdangarinen bizitza ardatz hartuta Oier Aranzabalek egindako Margolaria dokumentala ikusgai izango da; eta azkenik Gure oroitzapenak filmean, Sarrionandiaren alde anitzeko unibertsoa erretratatuko dute hamabi zinemagilek. (Irakurri +)\n2017ko udaberrian Raül Refree eta Fermin Muguruza Sant Andreuko (Bartzelona) Fabra i Coats Sormen Fabrikako espazio batean instalatu ziren, eta bertan sortu zuten Black is Beltza filmaren musika. Pieza inzidentalak ziren. Abestietan hainbat artistek hartu dute parte: Maika Makovski, Anari, Iseo, Yacine, Amel Zen, The Sey Sisters, Ceci Bastida (Tijuana No!), Ana Tijoux , edo Manu Chao.\nSoinu bandak 1960. hamarkadako abesti-zatiak ere baditu, hala nola: He was really sayin’ somethin’ (The Velvelettes), edo Errespetua, Negu Gorriak taldeak bertsionatu zuen Aretha Franklinek ereserki egin zuen Otis Redding-en Respect kantua.\nFermin Muguruzak Adarra Saria jasoko du\nArgazkia: Jon Rodriguez (www.donostiakultura.eus)\nGaur, Musikaren Nazioarteko Egunean, Fermin Muguruza musikariak Adarra Saria jasoko du Donostiako Udalaren eta Donostia Kulturaren eskutik musikariak beste inork ez bezala erakutsi baitu beste jatorri batzuetako doinuak eta eraginak bereganatzeko eta gure kulturara, euskararen baitara, ekartzeko gaitasuna.\nOhikoa den bezala, saria jaso ostean, Muguruzak kontzertu berezia eskainiko du Victoria Eugenian: lehen aldiz, bere errepertorioko kanta ezagunenak abestuko ditu Micaela Chalmeta Big Band – Taller de Músics de Barcelonak lagunduta. (Irakurri +)


Aramaio eta Zuiako kronikak: asteburuko planak, eta beste hainbat berri. – Hala Bedi\n> Aramaio eta Zuiako kronikak: asteburuko planak, eta beste hainbat berri.\nAramaio eta Zuiako kronikak: asteburuko planak, eta beste hainbat berri.\ndiciembre 15, 2014 Zebrabidea EnNoticias 0\nBi astean behin egiten dugun moduan, Aramaiora joan gara Manexen eskutik eta Zuiara Asierrenetik. Hainbat berri zituzten guri kontatzeko: Aramaioko Biomasa proiektua, eta jubilatu kantuzaleak eta Zuiako asteburuko agenda betea.\n← Tertulian, Eliza eta polizia gaitzat hartuta\nBadator KORRIKA! Gasteizko aurkezpenaren harira. →


13 « martxoa « 2020 « Prentsa oharrak\nGasteiz Hiri Hezitzaileen Estatuko Sarearen koordinatzaile hautatu dute\nKategoriak: Prentsa oharrak — Etiketak: Vitoria-Gasteiz — Komunikazio Zerbitzua / Servicio de Comunicación — 13 martxoa 2020 14:00\nArabako hiriburuak herritar orori zuzendutako 225 hezkuntza-programa eskaintzen ditu\nGasteiz Hiri Hezitzaileen Estatuko Sarearen koordinatzaile hautatu dute, Sevillaren lekukoa hartu baitu hiriburu hartan martxoaren 11tik gaur arte egiten ari den topaketa batean. Gaur egun Espainiako 216 hirik osatzen dute sarea.\nGorka Urtaran alkateak adierazi du “Urteak daramatzagu lanean, hezkuntza-komunitatearekin, gizarte-ehunarekin eta beste erakunde batzuekin partekatutako lidergoaren bidez. Hiritik ikastearen, hirian ikastearen eta hiria ikastearen aldeko apustua egiten dugu. Izan ere, hiria bera euskarri estrategikoa da gure etorkizunerako, aniztasuna, elkartasuna, askatasuna edo tolerantzia bezalako balioetan hazteko”. Gainera alkateak nabarmendu du “Gasteiz prest dagoela beste hiri batzuekin sarean lan egiteko, gure gizarteen etorkizunerako funtsezkoak diren elementuetan. Zorionak, gaurtik aurrera, gure hiria hiri hezitzaileen sarean lider izan dadin inplikatutako pertsona eta eragile guztiei”.\nHezkuntza eta Kultura zinegotzi Estibaliz Cantoren hitzetan, berriz, “izendapenak udal teknikarien taldeak duela 30 urtetik egindako lana aitortzen du, horri esker 225 hezkuntza-programa eskain baititzakegu gaur egun. Gainera, aktiboki parte hartu dugu Hiri Hezitzaileen Estatuko Sarean. 1995ean sustatu zuen taldean geunden, eta azken lau urteetan bi sare telematiko gidatu ditugu, hezkuntza konpentsazioaren alorrean. Esperientzia dugu, eta datozen bi urteetan sarearen buru izateko ilusioa“.\nHiri Hezitzaileen Estatuko Sarearen XIV. Topaketaren lema “Sentitzen, arnasten eta besarkatzen duten hiriak” izan da. XXI. mendeko hiri hezitzailearen eredua eraikitzen tokiko gobernuek duten zereginaz hausnartzea zen helburua.\nIldo horretatik, Gasteizek “Eskola segregazioa eta hiri hezitzailea” gaiaren inguruko sarea aurkeztu du; Arabako hiriburua 2018-2020 aldian zuzentzen ari da sare hori, zeinean 23 hirik hartzen baitute parte.\nSantanderrek ere aurkeztua zuen Hiri Hezitzaileen Estatuko Sarearen koordinatzaile izateko hautagaitza, baina hura bazter utzi dute.\nHezkuntzaren alorreko hausnarketak eta eztabaidak aparteko lekua hartu dute beti Gasteizen. Izan ere, udalerriei esleitzen zaien eskumen-esparrua gainditu du hezkuntza esku-hartzeak bertan.\nDuela 15 urte baino gehiago ezarri zuen hiriak euskarri teorikoa, zeina hezkuntza balioen definizioan islatzen baita; balio horiexek ematen diote helburua bertan garatzen den hezkuntza-jarduerari.\nJarduera horien kanpoko ebaluazioa argigarria izan da. Hain zuzen ere, Euskal Herriko Unibertsitateak enpirikoki frogatu zuen udalaren hezkuntza-programek gizartean duten konpentsazio balioa.\nDatozen urteetarako beste helburu bat ezarri da: “Hiri inklusiboa, hiri hezitzailea” izeneko sare berri baten buru izatea.\nAlkateak herritar ororen inplikazioa eskatu du, koronabirusari aurre egitea erronka kolektiboa baita\nGasteizko alkate Gorka Urtaranek herritar ororen inplikazioa eskatu du berriro ere, koronabirusak sortutako egoerari aurre egitea erronka kolektiboa baita. Kasu positiboen kopurua handituz doanez, behar diren neurriak hartu behar dira gure osasun sistemak bermearekin erantzuten jarraitu ahal izan dezan; hori dela kausa, eta Iñigo Urkullu lehendakariak duela minutu gutxi iragarri duenez, Eusko Jaurlaritzak Osasun Larrialdiaren Deklarazioa onetsi du, zeinak Euskadiko Babes Zibileko Plana aktibatzen baitu aldi berean. Urtaran goizean goizetik dago lehendakariarekin harremanetan, eta erakundeen arteko koordinazioaren eta lankidetzaren garrantzia azpimarratu du.\n“Hemen bizi garen pertsona guztiok ahalik eta erantzukizun handienaz jokatzeko garaia da. Erakundeak hartzen ari diren aparteko neurriek herritarren laguntza eta kontzientziazio gorena eskatzen dute. Horrela baino ez diogu erantzun onik emango egoera honi, gu guztion inplikazioarekin eta ematen diren jarraibideak zorrotz betez“, adierazi du alkateak, eta gasteiztar ororen konpromiso sendoaren beharra azpimarratu.\nGorka Urtaranek hiriko oinarrizko zerbitzuetako langileak oraingo egoeran egiten ari diren lana eskertu du eta, bereziki, ospitale eta osasun zentroetako langileena. Orobat, maitasuna eta sostengua helarazi nahi izan die pandemiak zuzenean eragindako pertsona eta familia guztiei.\nMerkataritza zentroan lapurreta egiteagatik atxilotuta\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 12:43\nUdaltzainek 22 urteko gazte bat atxilotu zuten Zaramagako merkataritza-zentroko lokal batean hainbat produktu lapurtzeagatik. Helbide ezagunik eta egiaztatzeko modukorik ez zuenez, poliziek atxilotu egin zuten epailearen aurrean jarriko zela bermatzeko. Gaur, egunean zehar, epailearen esku jarriko dute.\nUdaltzaingoak, era beran, 41 urteko gizon bat atxilotu zuen atzo. Atxilotzeko eta Gasteizko Epaitegian aurkezteko eskakizun judiziala zuen gizonak.\nBestalde, zauriturik gabeko 12 trafiko-istriputan esku hartu zuen.\nTaxi elektrikoak erosteko laguntza deialdi berria\nGasteizko Udalak hiriko taxi-flotari ibilgailu elektrikoak gehitzen laguntzeko deialdia egin du hirugarrenez. Gaur goizean onetsi ditu Tokiko Gobernu Batzarrak deialdiaren oinarriak, Amaia Barredo zinegotziak zuzentzen duen Mugikortasunaren eta Espazio Publikoaren Sailak sustaturik. Urtaranen gobernuak 60.000 euro jarriko ditu horretarako, eta ibilgailu bakoitzeko 10.000 euroko dirulaguntza jaso ahalko da. Gasteizek 294 taxi ditu, zazpi elektriko (hauek Udal laguntzak jaso zituzten).\nMugikortasun iraunkorreko politiken barruko deialdi horren bitartez, Udalak gure hiriko airearen kalitatea hobetzen lagundu nahi du, eta kutsadura akustikoa eta berotegi-efektuko gasen emisioak murrizten, baita energia-kontsumoa ere. “Gasteizen garraio publikoaren elektrifikazioaren aldeko apustua argia da. BEA abian jartzeko, tranbia-sarea hedatzeko Salburua eta Zabalganera, TUVISAko flota hobetzea… ari gara lanean, baita taxiaren sektorea modernizatzeko ere. Erreferente izan nahi dugu mugikortasunaren arloan”, azaldu du Amaia Barredo zinegotziak.\nGasteizko Udalaren taxi-lizentzia baten jabe diren pertsona fisikoek jaso ahalko dituzte laguntzak, baldin eta dirulaguntzaren xede den ibilgailua aurretik lizentzia horri esleitutako ibilgailua ordezteko bada; Gasteizko taxilarien elkarteek ere jaso ahalko dituzte laguntzak, horren xede den ibilgailua Gasteizko taxi-lizentzia duten ibilgailuak ordezteko erabiltzekoa bada. Taxi-lizentziaren titularrek 2020an erosi dituzten edo erostekoak diren ibilgailu elektriko huts berriengatik bakarrik jaso ahalko da diru-laguntza. Diruz lagundutako taxiek lau urtez eman beharko dute zerbitzu Arabako hiriburuan.\nGasteizen ekonomia eta enplegua sustatzeko lau laguntza-ildo abiarazi ditu udalak\nHorien artean negozioak sortu eta sendotzeko dirulaguntza berriak: % 40ko aurrekontu-igoera izango dute, eta, lehen aldiz, bost urtera arteko antzinatasuna dutenak izango dira hartzaile.\nGasteizko Udaleko Ekonomia Sustapenerako Sailak lau laguntza-programaren deialdi publikoa onetsi du gaur, enpresen jarduerari laguntzea eta kalitateko enplegua sortzea xede. Planek eskala ekonomiko osoari egingo diote mesede, bai ekintzaileei, bai sendotutako negozioei. Ildo horretan, Tokiko Gobernu Batzarrak gaur goizean onetsitako lau dirulaguntza-ildoek 808.700 euroko aurrekontua dute, guztira. Joan den astean, udal gobernuak 83.700 euroko beste partida bat jarri zuen martxan ekintzaileentzako beketarako, beraz, laguntza hori kontuan hartuta, aurtengo bost laguntzek ia 900.000 euroko aurrekontua dute.\nLehen alkateorde eta Ekonomia Sustapenerako zinegotzi Maider Etxebarriak adierazi duenez, “laguntza hauek funtsezkoak dira udalaren estrategia ekonomiko berriak sendotzeko. Enpresei eskainitako laguntza berrikusi eta indartzeko konpromisoa hartu genuen, eta, astebetean, bost plan onetsi ditugu jarraian, eta % 10eko igoera ekonomikoa izan da 2019koaren aldean. Tokiko ekonomia beste sektore batzuetan dinamizatzeko neurriak ere jarriko ditugu martxan urtean zehar”.\nBertako ekintzaileei eta talentuei laguntzea da Ekonomia Sustapenerako Sailaren lan-ardatz nagusienetako bat. Hori dela eta, gaur onetsitako lehen laguntza-ildoa enpresak sortzen eta sendotzen laguntzeko da. 2020ko deialdiak bi berrikuntza garrantzitsu ditu: Lehena, bost urtera bitarteko antzinatasuna duten enpresek eskatu ahalko dituztela laguntzak (orain arte baino bi urte gehiagoko antzinatasuna onartzen da). Bigarrena, aurrekontua % 40 igo dela. Zehazki, iaz 90.000 eurokoa izatetik aurten 126.700 eurokoa izatera pasa da.\nTokiko merkataritzak eta ostalaritzak ere berariazko deialdiak izango dituzte, denda txikiak ezarri, berritu eta modernizatzea sustatzeko. Batetik, merkataritza eta zerbitzu pertsonalen enpresentzako laguntzak jarri dira martxan 220.000 euroko aurrekontuarekin (iaz baino 20.000 gehiago), eta, bestetik, ostalaritza-enpresentzako laguntzak, 62.000 euroko aurrekontuarekin (12.000 euroko igoera).\nLaugarren laguntza-ildoa enplegua egonkortzeko da, eta 400.000 euroan finkatua du aurrekontua. Hauexek dira azken laguntza hauen hartzaileak: jarduera Gasteizko udalerrian burutzen duten enpresa edo entitateak, 45 urtetik gorakoen aldi baterako kontratuak mugagabe bihurtzen badituzte, lanaldi osoan edo lanaldiaren % 50ean gutxienez.\nEkonomia bultzatzeko lau laguntza hauei gehitu egin behar zaie Tokiko Gobernu Batzarrak joan den astean onartutako programa. Orduan, ekintzaileentzako beken deialdia onetsi zuen. Deialdiak iaz 70.000 euroko aurrekontua izan zuen eta 2020an, 83.700 eurora igo da. Beka hauek Ekonomia Jardueren gaineko Zergan alta emanda ez dauden eta enpresa-ekimen bat garatzen ari diren pertsona fisikoei zuzenduta daude. Laguntza horiek negozio-ideia bat duten pertsonentzat pentsatuta daude, baldin eta negozio horien ezaugarriek dedikazio esklusiboa eskatzen badute proiektua sustatu eta behin betiko sendotzeko, Ekonomia Sustatzeko Saileko adituen laguntzarekin.\nOhikoa denez, deialdiak Arabako Lurralde Historikoko Aldizkari Ofizialean argitaratzen diren unean irekiko dira laguntza bakoitzerako eskabideak aurkezteko epeak.\nEkonomia-Sustapenak 32.000 eurorekin lagunduko du Santa Maria Katedrala Fundazioaren programa turistikoa\nKategoriak: Prentsa oharrak — Komunikazio Zerbitzua / Servicio de Comunicación — 10:59\nEkonomia-Sustapenaren eta Turismoaren zinegotzi Maider Etxebarriak eskatuta, gaur Tokiko Gobernu Batzarrak gaur Santa Maria Katedrala Fundazioarekin hitzarmen bat egitea onetsi du, Erdi Aroko harresiaren bisita gidatuen programa turistikoa antolatzen eta garatzen laguntzeko. Udalak 2020 urterako emango duen ekarpena 32.000 eurokoa da.\nEtxebarria zinegotziaren aburuz, “Erdi Aroko harresiaren inguruan Fundazioak garatzen duen bisita-programa gure hiriko eskaintza turistikoaren alderdik erakargarrienetakoa da. Eta jomuga turistiko gisa Gasteizen alde kulturala sustatzea funtsezkoa da”.\nJudimendi HLHIko estalkia berrituko du Udalak\nKategoriak: Prentsa oharrak — Etiketak: obras — Komunikazio Zerbitzua / Servicio de Comunicación — 10:52\nJudimendi Haur eta Lehen Hezkuntzako ikastetxe publikoaren estalkia iragazgaizteko obren kontratazio-dosierra onetsi du Gasteizko Udalak, 161.144,88 euroko zuzkidurarekin (BEZ barne). 2 hilabetekoa izango da kontratuaren gauzatze-aldia.\nObrak egin beharra dago, ikastetxearen estalki laua hondatuta dagoelako eta euri uren ebaluazio-sistemak, zein eraikinaren barrutik pasatzen baita, isuriak dituelako aspalditik. Horretaz gain, margotutako fatxada eta hegalkinetan azalera zartatuta dago, eta konpondu eta berriz margotu behar dira.\nEstalkiaren azalera guztia eta ikastetxeko terraza estaliko dira berriz, “chovaterm” edo bi geruzadun antzeko sistema bidez, eta eguzki-erradiaziotik babesteko-geruza izango du. Horrenbestez, estalkiko arazoa konpontzeaz gain, teilatua termikoki isolatzea lortuko da, eta eraikinaren efizientzia hobetuko.\nHalaber, aldatu egingo da estalkira igotzeko sabaileihoa eta zorroten eta arketa berriak, eta segurtasun-soka finkoak jarriko dira, besteak beste.\nUdal Administrazioaren eta Eraldaketa Digitalaren zinegotzi Borja Rodríguez Ramajok nabarmendu egin du bere sailak udal eraikinak hobetzeko egiten duen ahalegina. “Kasu honetan, ikastetxe bat da, lehentasuneko ekipamenduetako bat, alegia. Judimendi HLHIko lan hauek eraikinaren efizientzia eta jasangarritasuna nabarmen hobetzen lagunduko dute”.\nUr-hornikuntzarako sare berria izango du San Prudentzio egoitzak\nKategoriak: Prentsa oharrak — Komunikazio Zerbitzua / Servicio de Comunicación — 10:50\nSan Prudentzio egoitzako sorospen-eremuan ur bero sanitarioa hornitzeko sarea ordezteko obra kontratatzeko dosierra onetsi du Tokiko Gobernu Batzarrak, 125.108,59 euroko aurrekontuarekin. Lau astekoa izango da lanak gauzatzeko epea.\nEraikin horretako ur-hornikuntzarako sareak ihesak izan ohi ditu maiz. Hodien egoera txarrari zor zaio hori, baita legionellaren kontrako nahitaezko tratamenduaren karga eta talka bortitzei ere.\nUr bero sanitarioa hornitzeko eta itzulerako sare osoa ordeztea proposatzen du Udal Administrazioaren eta Eraldaketa Digitalaren Sailak, horiek baitira gorabeherak izan ohi diren bi sareak. Horretarako, 1.4301 (AISI 316L) motako altzairu herdoilgaitzezko hodiak jarriko dira, gaur egun daudenen diametro berekoak.\nBidez batez, korridoreetako argiteria ere aldatuko dute teknikariek, eta LED argi-panelak jarriko.\nHala adierazi du Administrazioaren eta Eraldaketa Digitalaren zinegotzi Borja Rodríguez Ramajok: “Gasteizko adinekoak artatzeko ezinbestekoa den baliabide horretako instalazioen efizientzia lortu nahi da lan horien bitartez. Ur bero sanitarioa hornitzeko sarea berrituz lortuko den energia-aurrezpenari LED argiteria-sistema instalatuz lortuko dena gehituko zaio.”\nJudimendiko gizarte-etxeak igogailuak modernizatuko ditu\nKategoriak: Prentsa oharrak — Komunikazio Zerbitzua / Servicio de Comunicación — 10:49\nJudimendiko gizarte-etxeko hiru igogailuak aldatzeko lanen kontratazio-dosierra onetsi du Tokiko Gobernu Batzarrak, 114.279,36 eurokoa (BEZ barne). 4 hilabetekoa izango da kontratuaren gauzatze-aldia.\nGizarte-etxeko igogailuen funtzionamendu-arazoak konpontzeko beharrari erantzuten diote lan horiek, erabiltzaileen kexa ugari eragin baitituzte.\nGorabehera horiek behin betiko konpontzeko lan eraginkorrak ezinezkoak direnez, udalak egungo igogailu hidraulikoen ordez igogailu elektrikoak jartzea erabaki du. “Igogailuen elektrizitate kontsumoa ekonomizatzeaz gain, kabinak handiagoak izango dira eta sarrera zabalagoa izango dute. Horretaz gain, itxarote-aldiak laburragoak izango dira” adierazi du Udal Administrazioaren eta Eraldaketa Digitalaren zinegotzi Borja Rodríguez Ramajok.\n“Lanak egin bitartean, igogailuren bat martxan izango da uneoro” , gaineratu du Rodriguez Ramajok.\n700.000 euro inbertituko ditu Gasteizko Udalak 2023ra bitartean iruzurraren kontrako prebentzioa eta borroka hobetzeko softwarea garatzeko\nKategoriak: Prentsa oharrak — Komunikazio Zerbitzua / Servicio de Comunicación — 10:48\n2020-2023 urteetarako Iruzurraren kontrako Prebentzio eta Borroka Planeko ekintzen euskarri izango den softwarea garatzeko kontratazio-dosierra onetsi du gaur Tokiko Gobernu Batzarrak. Kontratuaren aurrekontua 700.000 eurokoa da, BEZa barne, eta gauzatzeko aldia, berriz, lau urtekoa.\nIruzurraren kontrako Prebentzio eta Borroka Planaren bitartez, zerga-sistemaren aplikazio zuzen eta efektiboa zaindu nahi da, zerga eta tasen inguruko informazio-, kontrol- eta erregulazio-jardueren bitartez, funtsezko premisa baita hori Udalaren diru-sarreren kudeaketan.\nLau jarduera-ildo handik osatzen dute plana: zerga-betebeharrak betetzen diren kontrolatzea; zerga- eta bilketa-prozeduren hobekuntza eta eraginkortasuna bultzatzea; beste administrazio batzuekiko lankidetza eta sailen arteko koordinazioa, eta zergadunei ematen zaizkien zerbitzuak hobetzea.\nZehazki, diru-sarreren sistemaren barruan, online aplikazioen efikazia eta eraginkortasuna hobetu nahi dira, hala nola errolden kudeaketa, likidazioa, tarifa fiskal laua edo gainbalioak. Gainera, trafiko-isunak kudeatzeko plataforma arindu egingo da, baita gidariak identifikatzeko web-zerbitzu ere.\nHala adierazi du Administrazioaren eta Eraldaketa Digitalaren zinegotzi Borja Rodríguez Ramajok: “herritarrek Udalaren webgunean erabilgarri dituzten aplikazio informatikoen eraginkortasuna eta efikazia areagotzeko ari gara lanean. Eguneratze teknologikoa ezinbestekoa baita, eta, halaber, funtsezkoa baita herritarrek erabateko konfiantza edukitzea, zerga-sistema modu zuzen eta eraginkorrean aplikatzen dela.”\nAldizkari ofizialetan iragarriko du kontratazio-organoak lizitazioa, baita kontratatzailearen profilean ere.


2019ko otsailaren 22a, ostirala | Ordua Euskal Herrian 22:07:29\nErrauskailuaren isurien benetazko datuak askoz larriagoak direla dio Ekologistak Martxan taldeak (arg.: Zorrotza.info)\nPetronor findegia, Bahia de Bizkaia ziklo konbinatuko zentrala, Galindoko araztegia eta Donostiako Añorga auzoko Rezola zementu fabrikaren ostean, Zabalgarbi da Euskal Herrian berotegi-efektuko gas gehien isurtzen duen instalazioa.\nZabalgarbiren urteroko ingurumen txostenari eta Estatuko isurien erregistroko datu ofizialei erreparatu die Ekologistak Martxan taldeak ondorio hori ateratzeko. Bizkaitar gehienen hondakinak erreaz 235.000 tona CO2 isuri zituen 2014an Zabalgarbik gure atmosferara.\nDatu errealak, area larriagoak\nTalde ekologistak nabarmendu duenez, kontabilitate ofiziala ez dator bat euren esanetan egiazkoak diren datuekin. Zenbaketa egiteko hondakinen zati biogenikoa –landare eta egurretatik eratorria– kendu zaio, berotegi-efektuko gasik ez omen duela isurtzen esanez.\nHala, Zabalgarbiren 2014ko benetako CO2 isuriak 375.011 tona lirateke eta horri gehitu behar zaizkio errauskailua martxan izateko ziklo konbinatuko gas naturala erretzen isuritako 157.340 tona.\nDatu horiek kontuan edukita, Zabalgarbi Euskal Herriko hirugarren azpiegitura isurtzaileena litzateke.\nErrausketa vs isuriak gutxitzea\nZabalgarbiko errauskailuak hondakinak errez sortutako errauts, eskoria eta beste substantzia toxikoez gain, planetaren berotzean eta klima aldaketan ere badu erantzukizunik beraz. Hala, hainbat erakundek errausketaren eta klima aldaketaren inguruan hartutako jarrerak kontraesanean leudeke.\nAldaketa klimatikoa eta itsasertzari buruz Ficoban egindako “Uhinak” kongresuan Eusko Jaurlaritzak azaldu du bideragarria dela karbono dioxido isuriak %40 jaistea. Jaurlaritzak Klimaren Munduko Goi Bileran parte hartuko du Parisen eta Ekologistak Martxan taldeak eskatu dio "egoerak exijitzen dituen premiekin eta erronkekin kontsekuente izateko".\nBestetik, kongresu berean, Zubietan errauskailua jarri nahi duen Gipuzkoako Foru Aldundiko ordezkari Jose Ignacio Asensiok esan du “estrategia adostu bat” behar dela aldaketa klimatikoari egokitzeko. Asensiok Gipuzkoa "ereduzko lurralde" izatea nahi luke klima aldaketaren ondorioak arintzeko planetan.\nKanal hauetan artxibatua: Bizkaiko errauskailua | Klima aldaketa | Hondakinen kudeaketa Bizkaian\nBizkaiko errauskailua kanaletik interesatuko zaizu...\nZalaparta sortu baitu Gipuzkoako zabor nahastuak Bizkaiko erraustegira eta zabortegi batera eramateko bi lurraldeetako agintariek daramaten negoziaketaren albisteak (ikusi Gipuzkoako 60.000 tona nahasi, Bizkaiko erraustegirako bidean… eta garestitzen) laster hasi dira –sare sozialetako iritzi ugariez gain– eragile sozialen erreakzioak ezagutzen. Lehenetakoak izan dira GuraSOS elkartea eta ELA sindikatua. Hona zabaldu dituzten idatziak:


Albisteak > Udala orokorrak\nUdala orokorrak 2019-04-10\nUdalak balioanitzeko bi langile kontratatuko ditu 6 hilabeterako. DEIALDIA.\nUdalak, 6 hilabeterako balioanitzeko bi langile kontratatzeko prozedura ireki du. Eskaerak udal bulegoetan aurkeztu beharko dira apirilaren 23ko 12:00ak baino lehen. Kontratatuko diren bi pertsonek lanaldi osoan jardugo dute 6 hilabetez. Kontratuaren hasiera maiatzaren 15ean izatea aurreikusita dago. Betebehar nagusiak mantentze eta garbiketa lanekin lotuta daude. Prozesuaren emaitzak Leitzako Udalaren egoitza elektronikoaren iragarki oholean jarriko dira.\nUdala orokorrak 2019-01-08\nTxakur kaka gabe, askoz hobe!\nUdaletxean jaso diren iritzien arabera, azken asteotan nabarmen igo da gune publikoetan txakurren kaka. Horregatik, herritarrei gogorarazi nahi die, txakur jabeen betebeharra dela txakurren kaka biltzea.\nDenera 9 orrialde


Irekia Eusko Jaurlaritza - Gobierno Vasco :: 36 aldaketa nagusi sartu dira Herenegun heziketa-materialeko bost bideoen zatiaren Inguruan adostasuna sustatzeko prozesuan\n36 aldaketa nagusi sartu dira Herenegun…\n\n36 aldaketa nagusi sartu dira Herenegun heziketa-materialeko bost bideoen zatiaren Inguruan adostasuna sustatzeko prozesuan Iturria: Irekia\n\njonan_declaraciones.jpg Iturria: Irekia\n“Sartutako aldaketa guztiak elkarren arteko begiradak hurbiltzeko eta topaketa-puntuak sortzeko ahalegina dira”\n“Piztutako eztabaida ez da arazotzat hartu behar, errealitatearen adierazletzat baizik. Beraz, topaketa-puntuetan aurrera egiteko aukeratzat jo behar dira”\n“Jasotako ekarpenei buruzko elkarrizketa, denbora eta abegi-prozesu honek Herenegun hobetu du, haren edukiari buruzko adostasuna handitu duelako”\n“Adostasuna balio kualitatiboa da oroimen eta bizikidetza prozesutarako. Hain zuzen, sinesmen irmo horregatik, material hori jendaurrean jarri zen ikusgai”\nHerenegun heziketa-materialaren inguruan piztutako eztabaidek agerian utzi zuten zailtasun handiak ditugula terrorismo, indarkeria eta zatiketako gure iragan hurbilari buruzko begirada bateratu bat adosteko. Material berberak guztiz kontrako balorazioak biltzen zituen. Eztabaida hori ez da arazotzat hartu behar, errealitatearen adierazletzat baizik.\nTopaketa-puntuak eta adostasuna bilatzen aurrera egiteko aukeratzat har daitezke. Eusko Jaurlaritzak hala adierazi zuen hasieratik. Joan den urtarrilean, Eusko Jaurlaritzak esan zuen “elkarrizketaz, denboraz eta abegiz kudeatu” nahi zuela “heziketa-material horri buruzko adostasuna”. Hau da ordutik egindakoa.\nElkarrizketa-prozesu sendo bat egin da material didaktikoari ekarpenak egin zizkioten erakunde guztiekin. Topaketa-puntuak bilatu dira ideia bat eta, batzuetan, kontrakoa iradokitzen zuten ekarpenak aurkezten zirenean.\nNolanahi ere, prozesuak merezi izan du, emaitza ona ekarri duelako. Sartutako aldaketa guztiak elkarren arteko begiradak hurbiltzeko eta topaketa-puntuak sortzeko ahalegin bat dira.\nHerenegun heziketa-materialaren inguruan adostasuna sustatzeko prozesuan, 36 aldaketa gehitu zaizkio osotasunari. Aldaketa horiek bost bideotan islatu dira nagusiki. Gainera, koska txiki ugari berdindu dira. Aldaketa horietako gehienek jasotako ekarpenetan dute jatorria. Aldaketa batzuk Eusko Jaurlaritzaren ekimenez sortu dira, adibidez, atal bakoitzaren goiburuan izango den gogoeta.\nLaburbilduz, esan daiteke jasotako ekarpenei buruzko elkarrizketa, denbora eta abegi-prozesu honek Herenegun hobetu duela, haren edukiari buruzko adostasuna handitu duelako. Oroimen eta bizikidetza gaietan, adostasuna da edozein prozesu hobetzeko balio kualitatibo gailena. Hain zuzen, sinesmen irmo horregatik, Eusko Jaurlaritzak jendaurrean eta gardentasunez jarri zuen ikusgai material hori, behin betikotzat onartu baino lehen.\nGaurdanik, material didaktiko hau proba modura zortzi ikastetxetan kontrastatzeko prestatuko da hurrengo udaberrian. Probako esperientzia-fase horren bitartez, berriz ebaluatu eta aztertuko da material horren pedagogia-eragina, baita hura hobetzen jarraitzeko aukera ere; horretarako, elkarrizketaren eta egindako ekarpenekiko abegiaren irizpide berberari eutsiko zaio.\nHerenegun material didaktikoari ekarpenak egin zizkieten erakundeekin maiatzean hitzartutako aldaketa gidoira bideoen egokitzapenari buruzko txostena\nBideoak bistaratzeko esteka: https://xurl.es/jqesy\njonan_fernadez_herenegun_eu... behera kargatu (1 MB)\njonan_fernadez_herenegun_eu... 40 MB\njonan_declaraciones.jpg 90 KB (jpg)\nTxostena_2019ko_azaroa.pdf 400 KB (application/pdf)


DNA ikusle berriei ireki, eta kalea hartuko du\nMugimenduaren arteak Nafarroako Dantza Garaikidearen Jaialdiaren eskutik itzuliko dira, hamabi tokitako (Iruña, Sakana (Aralarko San Migel santutegia), Agoitz, Barañain, Uharte, Mutiloa, Noain, Atarrabia, Ribaforada, Zangoza, Tutera eta Zizur Nagusia) bazterrak hartuta.\nApirilaren 29tik maiatzaren 13ra, dantza garaikiderako topaleku bilakatuko da DNA berriro; izan ere, 2016ko udazkenean egin zen estreinako edizioa, eta 2017ko udaberrian, bigarrena.\nOraingoan, Dantzaren Nazioarteko Egunetik hurbil kokatuko da, betiko kokatu ere, Nafarroako Dantza Garaikidearen Jaialdia, hots, urteroko apirilaren 29tik hurbil. Hartara, hamabost egunez beste hainbeste lan programatu dira, baita lankidetza-, topaketa- eta prestakuntza-jarduerak ere. Mundu mailako estrainaldiak izango dira: “The Night: envisioning a Post-Capitalist Society While We Sleep”, hello!earthena; “Erritu", Kukai eta Sharon Fridmanena; “Gorputza-Dokumentua”, Estitxu Arroyo nafarrarena, Nafarroako Artxiboan egindako egoitza baten emaitza; eta “Errata Naturala”, Led Silhouette kolektibo nafar-madrildarrarena. Estatu mailakoak ere izango dira, hala nola "Gala", Jerome Bel-ena, edo “Calling Tree”, Simon Whitehead eta Rosemary Lee britainiarrena. Horrez gain, “Gustavia” lanak dantza europarraren emakume ahaltsuenetako bi bilduko ditu: La Ribot eta Mathilde Monnier.\nDNAk antolatutako egoitzen artean, “Dantza eta Ekologia” Zuk Performing Arts konpainia garatzen ari da, Ribaforadako Kultura Etxeko hip hop ikasleekin batera, eta “Lurralde-Gorputza” prestakuntza eta trukaketa artistikorako gunea da, Huarte Zentroarekin batera egiten ari dena. Hartara, lurraldetasuna hartu da ekintza-ardatz gisa, nazioarteko ukitu nabarmena duen edizio honetako programazioan.\nAurreko edizioetan haren ezaugarri izandako balioak bere egiten ditu berriro DNAk, hala nola dantzaren inguruan begirada eta diskurtso desberdinak sortzea, dibertsitaterako arretaren aldeko apustua egitea eta abangoardiako azken joerei eta lengoaiei ateak zabaltzea. Berrikuntza gisa, edizio honetan, jaialdiak ahalegin berezia egin du dantza garaikidea ikusle berriei irekitzeko, batez ere haurrei zein familiei. Horretarako, ikusleak hartan trebatzeko tailer eta jarduera espezifikoak abiatu dira. Halaber, kalean dantza gehiago egongo da, herritarren egunerokoan txertatu nahi baititu DNAren programazioak ikuskizunak.\nNatura, ekologia, komunitatea eta arkitektura, besteak beste, dira DNA 2018aren DNA. Kultura Zuzendaritza Nagusia–Vianako Printzea Erakundeak bultzatutako jaialdia da, Nafarroan sormen garaikidearen berreskurapena sustatzea xede duena.\nKultur Ekintza Zerbitzuko zuzendaria\nUtzi dantza garaikidearen artista handien lan enblematikoek eta tokiko zein estatuko artisten ekoizpen berriek limurtu zaitzatela, horixe DNA 2018 jaialdiaren gonbitea. So egiteko, paseatzeko eta elkarrekin dantzatzeko plazera sentitzeko gonbitea baita DNA 2018.\nHiru lan-lerrotan eusten jarraituko dugu edizio berri honetan: tokiko sormen garaikidea sendotu eta ikusaraztea, ikusle dantzazaleak sortzea eta trebatzea, eta komunitatearen eta ekologiaren gaia ardatz hartzea. DNA 2018k artista nafarren lau lan aurkeztuko ditu, haietako hiru estreinaldiak: Ura, Zuk Performing Arts konpainiak Ribaforadako Kultura Etxean egindako egoitzaren emaitza, Cuerpo -Documento, Estitxu Arroyo cintruenigoarrak Nafarroako Artxiboan egindako egoitzaren fruitua, eta Errata Natural, Led Silhouette kolektiboarena. Halaber, Kirolak berriro ikusteko aukera izango dugu, Helena Lizari eta Laida Aldazena.\nEdizio honetan, adin guztietako ikusleak dituzte jomuga lan gehienek, gizartera hurbildu nahi baita dantza garaikidea; antzokiez gain, gainera, hainbat herritako kaleak eta natura-eremuak hartuko ditu. Xede horrekin, ikusleak sortu eta prestatzeko programa pilotua abiatu dugu, eta aurkezpenak eta tailerrak antolatu dira hainbat elkarte, talde eta eskolarekin batera. Programaren zati dira, baita ere, dantzaren historiara hurbilduko gaituzten lanak, hala nola Toni Jodarren mintzaldi dantzatuak zein Pere Fauraren Sin baile no hay paraíso: mi propia historia de la danza emanaldia.\n“Nafarroa kontinente bat da”, dio jotak. DNAk mugimenduaren arteen dibertsitatea ospatu nahi du, baita gure lurraldearen biodibertsitate harrigarria ere. Erritu eta Ura lanak estreinatuko ditugu, Kukai eta Sharon Fridmanena, lehena, eta Zuk Performing Arts konpainiarena, bigarrena; Nafarroako paisaia bereziekin mintzatzen dira bi lanak, hala nola Artxueta mendiko gailurrarekin, Aralarren, eta Bardeako eremu basamortutarrekin, hurrenez hurren. Bestetik, Iruñeko zuhaitz-ondarearen dibertsitatea Calling Tree emanaldiaren artisten omenaldia jasoko du (Rosemary Lee eta Simon Whitehead zuzendarien eskutik), hiriko kale, parke eta lorategien barna egingo diren performance eta paseo ibiltarien bitartez. DNA 2018ko beste eremu berezietako bat Iruñeko Ziudadela izango da, jaialdiaren amaiera bikainaren egoitza izango dena, maiatzaren 12an, larunbatarekin, okupazio artistiko baten eskutik. Halaber, karpa bat jarriko da Ziudadelan, hello!earth daniarren gau- esperientziak hartuko dituena, The Night, Visioning a Post-capitalist Society While We Sleep lana estreinatuko baitute jaialdian.\nGorputz, adin eta gaitasunen dibertsitatearen ospatze hura ere Jérôme Belen Gala lanaren abiapuntua da, baita Mathilde Monnier eta La Riboten Gustavia lanarena ere (“emakume izate”-aren dibertsitatea zalantzan jartzen du lan horrek).\nJakitera eman nahi dut, bukatzeko, Antzokien Nafar Sarearen zein programazioan parte hartuko duten Nafarroako kulturagune, elkarte, agentzia eta udalen lankidetza zintzoari esker izan dela posible DNA 2018 jaialdia. Esker mila aunitz guzti-guztiei.\nDNAko zuzendari artistikoa


Dantzaren didaktika. AIKO metodoa (ikastaroa) — dantzan.eus\nHemen zaude: Hasiera › Komunitatea › Aiko Taldea › Dantzaren didaktika. AIKO metodoa (ikastaroa)\nDantzaren didaktika. AIKO metodoa (ikastaroa)\nAIKO Taldeak urteak daramatza dantzan irakasten inguru eta maila ezberdinetan. Ibilbide horren ondorioz, AIKO Taldeak bere irakasbide propioa jorratu du musika eta gorputzaren mugimenduaren didaktika uztartuz, eta hori partekatzera dator ikastaro honetan. Dantza irakasle trebatuak behar ditugulako gure gizartean orokorrean, eta AIKO Taldearen Dantzaldi Ibiltariko eskoletan bereziki. Dantzari-dantzazale irakasleak behar ditugu!\nIkastaroa tradiziozko dantzan trebaturiko dantzariei zuzenduta dago, dakiguna hobeto ulertzen laguntzeko eta dakiguna modu egokiago batean irakasten laguntzeko. Ikastaroa egiten dutenek dagokion etortze diploma jasoko dute.\nAIKO metodoaren ezaugarriak\nMusika eta mugimendua uztarturik irakasten ditugu. Musika eta dantza bat dira guretzat.\nTradiziozko dantzakera berezko eta ergonomikoa da gure oinarria.\nIrakasbide mailakatua, maila guztietara egokitu daitekena.\nDantzaren alde ludikoa inportantea da irakaskuntzan ere.\nDantzan irakastea da gakoa, dantzak irakatsi aurretik.\nDantzaren didaktika. AIKO metodoa\nNoiz: 2019ko uztailak 1, 2, 3, 4 eta 5 17:00-20:30\nNon: Bilboko Hezkuntza Fakultatea UPV/EHU Barrio Sarriena, s/n 48940 Leioa\nNori zuzendua: Aiko taldearen metodoa ezagutu eta dantzaren didaktikan sakondu nahi duten tradiziozko dantzan trebaturiko dantzari-dantzazale irakasleak, dantza maisuak, musika irakasle, musikari eta dantzariak orokorrean.\nIzen ematea: aiko@aikotaldea.eus helbidera Dantzaren didaktika ikastaroan parte hartu nahi dela eta honako datuak adieraziz:\n- kontakturako mugikor zenbaki bat\n- ohiko dantza eskola edo dantza taldea\nOrdainketa: 75€ sartu ikaslearen izen-abizenak adieraziz, Kutxabankeko honako kontu zenbakian (titularra Aiko Kultur Elkartea): ES85 2095 0233 10 910994 3783\nErritmo bikoiti eta hirukoitiak\nHasi hasieratik, oinez eta dantzan\nDantza maisu, koreografo eta txuntxuneroa. Ikuskizun ezberdinen gidoilari eta zuzendaria, dantzen berreskuratze edo birsortze prozesuetan aditua da. Neguko folklorean berzitua, hainbat lanak euskal dantzaz, neguko solstizioaz eta ihauterietaz egin ditu. Bilboko musika eskolako dantza maisua eta AIKO Taldeko kidea.\nDantzaria eta arkitektoa, musikaria eta kantuzalea, beti ere lagunarte egokian. Eibarko Kezka Dantza Taldeko dantzaria eta Arrateko Amaren ezpata-dantzaren kofradiako kide. Argia Dantza Taldearekin jarduna J.A. Urbeltz eta Marian Arregiren gidaritzapean sortutako ikuskizunetan 1997a geroztik. Dantzan.eus elkarteko kide eta langile dantzaren sustapen eta hedapenean, besteak beste Dantzan Ikasi formazioa programa koordinatuz. Dantzerti, Euskadiko Arte Dramatiko eta Dantza Goi Mailako Eskolan irakaslea, euskal dantzaren teknika, historia, analisia eta errepertorio ikasgaietan. Sasimusikaria, autodidakta, eMePebo5t "rockmerixa" taldeko partaide plazetan dantzan eta plazak dantzaraziz, festalagun, Aiko taldeko kidea.\nMarijose López Ugarte\nGoi mailako musika armonia, konposaketa eta musika irakaslea. Erdi mailako piano eta txistu musika irakaslea. "Willems" irakasbidean diplomatua Lyoneko eskolan. Txistulari eta piano jole moduan aritu da hainbat taldetan. Azken urteetan, eta bere irakasle formazio zabala osatze aldera, Patxi Labordarekin dantzan ikasi du BilbaoMusikan. 1985 geroztik, musika irakasle moduan lan egin du Bizkaiko musika eskola ezberdinetan. Gaur egun, Bilboko Udal Musika Eskolako piano eta musika irakaslea da eta AIKO Taldeko kidea.


Orbel taldeak disko berriko kantu bat aurreratu du: 'Etxe herdoilduak' | El Diario Vasco\nCulturasOrbel taldeak disko berriko kantu bat aurreratu du: 'Etxe herdoilduak'\nOrbel taldeak disko berriko kantu bat aurreratu du: 'Etxe herdoilduak'\n'Hegan' diskoaren azala. / Orbel\nIrailaren 19an kaleratuko duten Hegan diskoaren aurrerapen kantua da; irailaren 13an bideoa argitaratuko dute\nEL DIARIO VASCO Martes, 10 septiembre 2019, 15:50\nOrbel laukote baionarrak Hegan lan berriaren aurrerapen kantua aurkeztu du: 'Etxe herdoilduak'.\nIrailaren 19an argitaratuko dute Hegan, bere lehenengo disko luzea. Horren aurretik, irailaren 13an, bideoklip bat dute.\n«Ozeano beltzaren eta eguzki distiratsuaren arteko etzalekua. Orbel ortzimuga hura da. Orbelek kontrastea sortzen du.»\n2018an, taldeak 'Beyond There' disko laburra argitaratu zuen. Instrumentuen melodiek eta emakumezkoen ahotsek mantra barroko errepikakor eta sakon batean murgildu zuten entzulea. Lehen lau kantu horiek Shannon Wright-en edo Chelsea Wolfe-ren giro gazi-gozoak gogora ekarri zizkiguten.\nOrain, 'Hegan' lehen diskoa aurkeztuko dute lau baionarrak. Irailaren 19an argitaratuko den lana aurrerapauso nabarmena da, dudarik gabe: teklatuen tentsioa gitarren laztasuna mantendu dituzte, baina arrasto pertsonalagoa utzi dute, bereziki euskarazko hitzei esker.\nElena Aitzkoa eta Ibon Aranberri Gotebörgeko Bienalean Lantzearen trantzea II


Kalkula ezazu zure asegurua segundo gutxitan gure online tarifikatzaileekin - Ba da beste modu bat | Laboral Kutxa Blog\nBadakizu LABORAL Kutxa ez dela ohiko finantza-erakundea, gauzak egiteko beste modu bat badela uste dugula. Batez bestekoa baino apalagoa den soldata-eskalaren arabera banatzen ditugu mozkinak (hemen kontsulta ditzakezun beste ezaugarri batzuez gain), bulego-eredu propioa dugu, genero-berdintasunarekiko konpromiso sendoa, gestio-eredu elebiduna gure zerbitzuetan, eta gizarte-ekintza eta gure ingurunea hobetzea dira gure izateko arrazoi nagusiak. Baina, gainera, desberdinak gara mota guztietako aseguruak eskaintzeko orduan, izan ere, gainerako kreditu-erakundeek ez bezala, ez ditugu horiek merkaturatzen soilik, guk egiten ditugu, geure bezeroentzat bereziki.\nKalkula ezazu hilean zenbat ordainduko duzun\nAutoa edo motorra, etxea, osasuna, bizitza, istripuak… aseguru-katalogo oso zabala dugu (bai partikularrentzako eta baita PRO bezeroentzako edo enpresentzako ere). Nahi dugu zuk, ahalik eta modurik errazenean, aukera zabal horren berri izatea eta hilean zenbat ordaindu beharko zenukeen jakitea. Tarifikatzaileak genituen bizitza, auto, etxe, istripu eta osasun arloetako aseguruetarako, eta orain ehorzketa-aseguruan ere eskuragarri jarri dugu.\nOso erraza da, segundo gutxi batzuk besterik ez dituzu behar oinarrizko datuak bete (aseguru bakoitzaren araberakoak) eta ordaindu beharko zenukeen kuota jakiteko. Ehorzketa-asegurua kalkulatzeko tarifikatzailea are errazagoa da. Sartu zure jaioteguna eta posta-kodea, adierazi beste pertsonaren bat gehitu nahi ote duzun eta… prest, zure kuotaren zenbatekoa jakingo duzu.\nErraza, ezta? Proba ezazu, eta zalantzaren bat baduzu gure webguneko aseguruen atala erabil dezakezu unean bertan dei diezazugun (“Deitu iezadazue orain” aukera hautatuta). Edo nahiago baduzu, 901 100 200 telefonora dei dezakezu eta, noski, galderak hemen bertan edo gure sare sozialetan egin ditzakezu.\nEta ez ahaztu gure gainontzeko kalkulatzeko tresnak!Aipatu berri ditugun aseguruen tarifikatzaileez gain, LABORAL Kutxan mota guztietako tresnak ditugu, gure produktuak kontratatuz gero, hilean zenbat ordaindu beharko zenukeen erraz-erraz kalkulatzeko. Etxea erostekotan bazara hileko kuota kalkula dezakezu gure hipoteka-simulagailua erabiliz, edo ibilgailu bat erosi nahi baduzu gure tarifikatzailearekin zure autoaren asegurua kalkula dezakezu. Inbertsio on baten bila bazabiltza, berriz, begira ezazu gure inbertsio-fondoen errentagarritasun-taula.\nTags: aseguruak aurrekontua kalkulatu auto-asegurua bizitza-asegurua ehorzketa-asegurua etxeko asegurua istripu-asegurua kotxe-asegurua osasun-asegurua


“Arkitektura gure bizipenen edukiontzia da” :: Buruxkak Liburutegi digitala\n“Arkitektura gure bizipenen edukiontzia da”\nAldiri Arkitektura eta Abar aldizkariaren 38. zenbakian “Memoriaren espazioa” landu dute. Ianire de Andres Olabarria eta Ander Zangitu Orbea arkitektoak izan dira azken ale honetako arduradunak.\nMemoriaren espazioa. Zenbat kontakizun gordetzen da espazioetan?\nEspazioak gordetzen ditu guk gogoratu nahi ditugun kontakizunak, ez gehiago eta ezta gutxiago ere. Ingurune fisikoak berez ez dauka memoria gordetzeko gaitasunik. Aztarnak izango ditu, denboraren poderioz gertakizunek utzitako orbainak, formak eta itxurak; baina pertsonak gara (modu indibidualean zein kolektiboan) traza horiei ikusgarritasuna ematen diegunak. Hautu pertsonala (eta kolektiboa) da lekuaren errelatoa eratzea; alegia, historiaren memoria aukeratzea, eta leku jakin batekin lotzea.\nMemoriaren sorkuntzan arkitektura zein hiria faktore eragileak direla diozue..\nEsan daiteke gure bizipenen edukiontzia direla. Bizipen desberdinak gogoratzen ditugunean denbora eta espazio batean ezartzen ditugu. Denboraren lerroa lausotu egiten da eta espazioa aldiz ez. Hor arkitektura eta espazioak garrantzia dute; memoria eraikitzeko elementuak eta erreferentziak dira. Xabier Gantzarainek honela dio zenbakian: “Memoriarentzat lekua oso klabea da. Lekua aldatzen denean, zure memoria balantzan sentitzen duzu”. Memoriaren eraikuntzan arkitekturek eragiten dute; kontakizuna transmititu, gorde edo islatzeko funtzio baitute.\nZerk eraman zaituzte gai hau aukeratzera?\nUrteak dira memoriaren kontuak presentzia berezia duela, baita Euskal Herrian ere; eta iruditzen zitzaigun harreman estua dutela espazioaren lanketak eta jendartearen memoriaren errelatoak. Interesgarria egin zaigu ikuspegi hori gurera ekartzea eta ekarpena egitea Aldiritik.\nZein ertzetatik landu duzue gaia? Zein eratako ekarpenak jaso dituzue?\nMemoria ikusezinei begi bistakoei adina leku ematetik landu da: forma, baliabide eta kontakizun askotarikoak baitaude. 38. zenbakian memoria eta espazioaz arituko gara, bere osotasunean eta iragazkirik gabe. Horren adibide da zenbakiaren oparotasuna, ikuspegi eta diziplina anitzak jorratu baitira: aztarna ikusezinak euskal gatazkan, Itoizko urtegiaren dokumentala, espazio publikoa eta memoria, Joseph Hiriart arkitektoaren lanak, Gernika 2037, soinu-objektua espazioaren memoriaren lekuko…\n41. alerako lanak aurkezteko deialdia ere martxan duzue. Zer da landu nahi duzuena?\n41. zenbakia da 2020an argitaratuko den lehena eta Topaketen Kartografia serieari segida emango diona. Aldiriren bokazioa bat bada euskal komunitatearen jardunaren bozgorailu izatea, eta zentzu horretan, 41. zenbakian jasoko dugu 2019an arkitektura eta hirigintzaren inguruan landutakoaren uzta: topaketak, jardunaldiak, lehiaketak, tesiak… 2019an esparru publikoan jazotakoaren bilduma izango da Aldiri 41.\nNola animatu jendea idaztera, parte hartzera?\nNorbanako bakoitzaren ikuspegi eta iritzia interesatzen zaigu. Pertsona orok zerbait du esateko. Askok uste dute arkitektura gai oso arrotza dela baina uste dugun baino presenteago dago gure bizitzetan. Konplexurik gabe gerturatu eta idatzi; Aldiriko ateak zabalik daude jendearen ekarpenak jasotzeko; eta are gehiago arkitekturatik kanpo datozenak!


Elmubasek 145 lanpostu sortzea aurreikusten duela iragarri du Jaurlaritzak - Azpeitia - uztarria.eus\nElmubasek 145 lanpostu sortzea aurreikusten duela iragarri du Jaurlaritzak\nMailo Oiarzabal 2020-11-11 17:53\nArantxa Tapia Elmubasen lantegia eta hori handitzeko obrak ikusten izan da goizean. (Irekia)\nAzpeitiko Elmubas Iberica enpresak "2021eko apiriletik aurrera" 145 lanpostu berri sortzea aurreikusten duela iragarri du Eusko Jaurlaritzak. Arantxa Tapia Ekonomiaren Garapen, Jasangarritasun eta Ingurumeneko sailburuak Elmubasek Landetako Antzibarrena poligonoan duen lantegia bisitatu du gaur, eta bisita horren harira eman du Jaurlaritzak bere partaidetzapeko enpresaren asmoen berri.\nTxakurrentzako eta katuentzako janari lehorra ekoizten du Elmubasek eta Europan enpresa liderra da bere sektorean; 30 urtetik gora daramatza langintza horretan. 2019ko udan Portobello Capital arrisku kapitalen kudeaketa enpresak erosi zuen ordura arte familia enpresa izandakoa, eta Jaurlaritzak ere ordutik du partea Elmubasen, "enpresak lurraldean zuen presentzia sendotzeko helburuarekin": Spri talde publikoko Ezten arrisku kapitaleko funtsaren bitartez, %4,29ko partaidetza du Jaurlaritzak lantegian.\nJoan den otsailean, lantegia handitzeko obrak hasi zituen Elmubasek, ondoko hainbat orube erosita. Orduan aurreratu zuten Portobello Capitaleko ordezkariek enpresaren ekoizpen ahalmena eta salmentak bikoizteko zein langile gehiago kontratatzeko asmoa zutela.\n18.000 metro koadro izango ditu Elmubas eraikitzen ari den pabilioi berriak; horrekin, guztira 55.000 metro koadrotik gorako azalera izango dute enpresaren instalazioek. Gaur egun 200dik gora langile ditu enpresak eta "Urola Kosta eskualdeko enpresa handienetako bat" da, Jaurlaritzak nabarmendu duenez. Lantegia eta ekoizpen ahalmena handitzeko, eta iragarri dituzten lanpostu zuzen berriak sortzeko, 48 milioi euroko inbertsioa egingo du Elmubasek, Jaurlaritzaren arabera, eta "2024. urterako duen tamaina bikoiztuko du".


Orriaren erabilera sinple eta soilak Orriaren erabiltzaile baldintza ematen du, pertsona fisiko edo juridikoarena, eta ohar hau guztiek, guztiz eta erreserbatuta, klausula eta ohar orokorrean sartzen diren baldintza orokorrak onartzen ditu. Lege. Erabiltzaileak Lege Ohar honen erabilera eta baldintzak betetzen ez baditu, Orria erabiliko du. Lege Ohar hau aldaketen eta eguneratzeen menpe dago, REIVINDIKA.COMek argitaratutako bertsioa desberdina izan daiteke Erabiltzaileak Atarira sartzen den bakoitzean. Hori dela eta, Erabiltzaileak Orrialdeetara sartzean izandako aldibereko Lege Oharra irakurri beharko du.\nOrriaren bitartez, erabiltzaileek sarbide eta erabilera Interneten bidez argitaratutako hainbat eduki REIVINDIKA.COMek edo baimendutako hirugarrenek eskaintzen dituzte.\nErabiltzaileak derrigorrez eta ados dago Orria eta Edukiak erabiltzeko indarreko legeriaren arabera, Lege Oharra eta bere ezagutza ororen beste edozein ohar edo argibideren arabera, lege ohar honen bitartez edo beste edozein tokitan. Orria osatzen duten edukiak, baita bizikidetzaren, moralaren eta oro har onartutako jardunbide egokien arauak ere. Horretarako, Erabiltzaileak konpromisoa hartzen du eta ez du inolako legez ohartarazpenetarako edo indarrean dagoen legeriak debekatutako legez kontrako edukietan erabiltzeko Edozein eduki erabiliko, hirugarrenen eskubideak eta interesak kaltetuz edo inolaz kalte ditzake. , Desgaitu, gainkargatu, hondatu edo saihestu Edukien, ordenagailu ekipamendu edo dokumentu normalen erabilera, fitxategiak eta REIVINDIKA.COMek beste erabiltzaile batzuek edo Interneteko edozein erabiltzailek kontratatutako edozein ordenagailu ekipamenduetan gordetako eduki mota guztiak. (hardware eta softwarea).\nErabiltzaileak ados eta konpromisoa hartzen du hirugarrenei transmititzeko, zabaltzeko edo eskaintzeko edozein motatako Orrialdean jasotako materialak, hala nola, informazioa, testuak, datuak, edukia, mezuak, grafikoak, marrazkiak, soinuak eta / edo irudien fitxategiak. argazkiak, grabazioak, softwarea, logotipoak, markak, ikonoak, teknologia, argazkiak, softwarea, estekak, diseinu grafikoa eta iturburu kodeak, edo bere orriaren erabiltzaile baldintzara sartzeko beste edozein material, izaera hori gabe mugatuz.\nHalaber, erabiltzaile guztiek ez dute honako hau egin behar:\n- Edukia erreproduzitu, kopiatu, banatu, eskuragarri jarri edo bestela publikoki eraldatzea edo aldatzea, REIVINDIKA.COM-en baimen idatzia eta esplizitua baitago, dagozkien eskubideen jabea den edo legez baimenduta dagoela.\n- "copyright" eta REIVINDIKA.COMen eskubideak erreserbatzeko beste edozein datu ezabatu, manipulatu edo inolaz ere aldatu, edo haren jabeak, hatz-markak eta / edo identifikatzaile digitalak, edo aitortzeko beste edozein baliabide tekniko.\nErabiltzaileak edukia eskuratu edo saiatzeari uko egin behar dio, horretarako, kasu horietarako erabilgarri izan arren edo horretarako adierazitako web orrietan adierazitakoak ez diren edo prozedurak erabiliz. Aurki itzazu Edukiak edo, oro har, horretarako erabilitakoak normalean, betiere Orriaren eta / edo Edukien kalteak edo ezgaitasunak ekar ditzaten.\nWebgunean agertzen diren edozein motatako marka komertzial, izen komertzial edo ikur bereizgarriak REIVINDIKA.COMen jabetzakoak dira edo, hala badagokio, hirugarrenak erabiltzeko baimena eman dutenak, Ataria eta / edo sarbidea erabiltzea edo ulertu ezean edo Edukiari, Erabiltzaileari marka edo izen komertzial eta / edo zeinu bereizgarriei buruzko edozein eskubide ematen dio Erabiltzaileari, eta haietarik gabe Erabiltzaileak ustezko edo ustiatzeko eskubideen bat esleituko du. Era berean, Edukia REIVINDIKA.COMen jabetza intelektuala da, edo, hala dagokionean, hirugarren batzuen kasuan, beraz, Jabetza Intelektualaren eskubideak REIVINDIKA.COMen jabetza dira, edo haien erabilera baimentzen duten hirugarrenek ere, zeinen esklusiboki dagokion ariketa dagokio. horien esplotazio eskubideak, edozein modutan eta, bereziki, erreprodukzio, banaketa, komunikazio publiko eta eraldaketa eskubideak. Webgune honetako informazioa baimenik gabe erabiltzea, baita REIVINDIKA.COMen Jabetza Intelektualaren edo Industrialaren eskubideak urratzea ere, eta edukiak transferitu dituzten Orrialdeko hirugarrenek ere, legeak ezarritako erantzukizunak sortuko dituzte.\nREIVINDIKA ez akatsak edo etenaldiak eza bermatzen Gunearen edo bere edukia sarbidea ere, ezta dela eguneratzen da, nahiz eta ahalegin onena egin da izango da, hala badagokio, saihesteko, zuzena edo eguneratzeko. Beraz REIVINDIKA ez edozein motatako kalte erantzule Erabiltzaileak eragindako hutsegiteak edo deskonexioak esekidura, baliogabetzeko edo etenik Portal zerbitzuaren sortzen duten bitartean bera edo eskainiz telekomunikazio sareetan ondorioz aurreko pertsonaia.\nREIVINDIKA.COM baztertuen, legean salbuespenak, inolako duten erabilgarritasuna, jarraitasuna edo gunea eta edukia, ez-betetzea funtzionamendua kalitatea eza ondorioen kalteak inolako erantzukizunik ekin erabilera esperantza, erabiltzaileek gune eta edukia egotzitako.\nREIVINDIKA.COM ez kin horien edukia, eragiketa edo Hiperestekak erabilera edo esteka horien emaitza, edo birus edo beste bertan elementu ordenagailu-sisteman aldaketak eragin dezake eza bermatzen (arduraduna hardware eta software), dokumentuak edo erabiltzaile fitxategiak, edozein motatako kalte inolako erantzukizunik kenduta horregatik erabiltzaileari eragindako.\nGuneko sarbidea ez du esan REIVINDIKA.COM betebeharra birusak, harrak edo beste programa gaizto eza kontrolatzeko. Erabiltzaileak, edonola ere, tresna egokiak erabilgarritasuna detektatu eta desinfektatzeko programa informatikoak kaltegarriak, beraz REIVINDIKA.COM ez da posible edozein segurtasun-akatsak daitezkeen zerbitzu-ematea gertatzen arduraduna page, ezta erabiltzailearen ordenagailuan sistema edo hirugarren baten (hardware eta software) eta eragindako kalte, fitxategiak edo dokumentuak bertan gordeta konexio erabilitako birus presentzia ordenagailuan baten ondorioz Zerbitzu eta web edukiak, nabigatzailea matxura bat edo bertsio eguneratu gabeak erabiltzea da.\nOrriaren bitartez ematen diren informazio eta zerbitzuen ingurune dinamikoa kontuan hartuta, REIVINDIKA.COMek bere ahaleginik onena egiten du, baina ez du bermatzen edukien egiazkotasuna, zehaztasuna, fidagarritasuna, erabilgarritasuna eta egokitasuna. Atari hau osatzen duten orrialdeetan jasotako informazioa soilik informazioa, aholkularitza, informazioa eta publizitatea dira. Inolaz ere ez dute inolako konpromiso lotesleak edo kontratuen izaera eskaintzen.\nREIVINDIKA.COMek erabiltzaileak informazio hori oinarri hartuta egin dezakeen erabakien gaineko erantzukizuna baztertzen du, baita Orrialdeko dokumentuak eta grafikoak eduki ditzaketen akats tipografikoak ere. Informazioa aldian-aldian egin daitekeen aldaketak egin ditzake, edukia aurretiaz ohartarazi gabe, edukien luzapena, hobekuntza, zuzenketa edo eguneratzea gabe.\nWebgunearen eta Edukien zerbitzuak iraupen mugagabea du, hasiera batean. Hala ere, Webgunearen zerbitzua eta / edo Edukiak edozein momentutan amaitzea edo bertan behera uzteko baimena duzu. Arrazoizkoa denean, REIVINDIKA.COMek aurrez ohartarazi du Orriaren amaiera edo bertan behera uztea.


“Terrorismoaren biktimon memoria iraintzen ari dira Kataluniako CDRak terrorismoarekin alderatuta”. (Arg.:Jordi Borrás)\nETAren biktima eta Ernest Lluchen alaba baino gehiago ere bazara…\nAne Muguruzak defendatzen duen ikuspuntu poliedrikoari helduta, aitaren alaba izateagatik ezagutzen nauena, nire bizitza angelu bakarretik begiratzen ari da. Aitaren alaba naizela begien bistakoa da, antzekotasun ikaragarria dudalako, batez ere, baina hori baino gehiago ere banaiz. Geure nortasuna eta pentsaera hainbat aldagaik osatzen du, eta ETAren biktima izatea da horietako bat, baina, esango nuke hobeki definitzen nauela, adibidez, historialaria izateak.\nEuskal Herriko eta Kataluniako hainbat biktimaren ahotsa entzun zen ekainaren 13an Bakea eraikitzen jardunaldietan. Nola bizi izan zenuen?\nOso aberasgarria eta erabilgarria izan zen esperientzia eta, bereziki, Ane Muguruzaren ekarpena. Katalunian, edo nire inguruan behintzat, aukera gutxi izan dugu berea bezalako bizipenak entzuteko. Txundigarria izan zen. Garai batetan sentitu genuen mina, seguruenik, berdina izan zen, baina, aldiz, orain arte ez dugu elkar ezagutzeko aukerarik izan.\nIsilean gorde al da biktimen mina urte hauetan guztietan?\nBadirudi ETAren biktimon bizipena gehiago entzun dela, guztion izenean solasten diren elkarte gutxi batzuek zarata egin dutelako. Edonola ere, biktimen sufrimendua isilean gordetzea baino, komunikazio falta izan dela esango nuke: guk ez dugu aditu Estatuaren biktimen mina eta, era berean, uste dut, euskaldun batzuek ere ez diotela ETAren biktimen testigantzari arretarik jarri. Horregatik, Bartzelonako jardunaldiak oso garrantzitsuak izan ziren, elkar ulertzeko plaza aurkitu genuelako. Argi dago bakardade, zabarkeria eta babesgabetasun sentsazioa berdina izan dela biktima ororen artean.\nForo Sozial Iraunkorreko bozeramaile Agus Hernanek aipatu zuen euskal gizartearen eta Kataluniaren arteko adiskidetzerako balio behar zuela ekimenak. Konpartitzen duzu?\nNik ez dut euskal gizartearekin adiskidetzeko beharrik, Euskal Herriak ez baita nire minaren erantzule. Euskaldun jakin batzuek mindu naute, besterik gabe. Egia da, etaparen batean gizartearen zati bat isildu zela terrorismoaren aurrean, baina horrek ez ditu euskaldun denak erantzule bilakatzen, besterik ez genuen behar!\nETAren biktimen artean salbuespena zarela erraten duzu. Zergatik?\nBabestuta sentitu izan naizelako betidanik. Aitaren erailketak inflexio-une bat markatu zuen Katalunian, Hipercorreko atentatuak ere egin zuen bezala. Ernest Lluch izenarekin liburutegiak, ospitaleak, eskolak eta kaleak daude han eta hemen. Sekula ez naiz bakarrik sentitu eta, beraz, salbuespena naiz. ETAren biktima gehienen izenak ez ditu ezagutzen jendeak, seguru nago oraintxe kalera atera eta ETAren hamar biktimen izenak eskatuz gero, jendeak nekez aipatuko lituzkeela.\nInoiz sentitu zara ordezkatuta biktimen elkarteekin?\nSekula ere ez. Ez Espainiako AVTrekin ezta Kataluniako ACVOTekin ere, are gehiago, euren arrazoibidea nirearen erabat kontrakoa izaten da normalean. Baina kezkagarriena da, nire ustez, guztion izenean iritzia emateko askatasuna beren gain hartu dutela, inolako zentzurik gabe. Biktimen elkarteek ez dute zertan iritzia eman behar abortatzeaz edo Kataluniaren independentziaz, adibidez.\nBadago, era berean, biktimak alderdi interesen alde erabili direla uste duenik. Ados al zaude?\nAlderdi guztiek, salbuespenik gabe, biktimon mina erabili dute alderdi interesez. Tira, gizakiak gara. Baina, terrorismoa banalizatzetik harago, ezinbestekoa litzateke eragindako mina kudeatzeko proiektu sakon bat.\nBizikidetzaren alde, ETAren hainbat biktimak presoak ezagutu dituzte kartzeletan. Zer deritzozu?\nPasatu dena gainditzeko erabili diren estrategia denak dira baliagarriak, noski. Eta esango nuke, ez garela inor gainontzeko biktimek euren mina baretzeko erabiltzen dituzten bideak epaitzeko. Itzela iruditzen zait Gorka Landaburu edo Robert Manriquek beren atentatuen erantzuleak ezagutzea, eta itzela iruditzen zait, baita ere, Ane Muguruzak horren beharrik ez izatea. Estrategia pertsonalak dira, baina, zalantzarik gabe, denak dira erabilgarriak etorkizun baketsua eraikitzeko.\nZuk eginen zenuke?\nEz dakit, inoiz aukerarik izango banu, pentsatuko nuke. Baina argi dut horrek ez duela nire mina baretzen. Are gehiago, duela gutxi jakin nuen non zeuden nire aita hil zuten komandoko kideak eta informazio horrek zuzenean ez dit eragin. Gorrotoak eta amorruak ez dute pentsatzen uzten. Nire kezkarik handiena da, frankismoarekin gertatu zen bezala, ETAren gatazka era faltsuan itxi eta hemendik 20 edo 30 urte barru horren ondorioak ordaintzea.\nETA, azkenean, amaitu da. Nola jaso zenuen albistea?\nDuela zazpi urte Aieteko Adierazpenaren ondotik izan nuen sentsazioa berreskuratu nuen nolabait. Baina niretzat 2011koa izan zen albisterik garrantzitsuena. Horregatik seguruenik, orain ez dut orduan bizi izan nuen talka positibo hori sentitu, ETAren amaiera sinetsita nuelako. Gehiago harritu ninduen, eta onerako, eragindako kalteari buruz ETAk egin zuen adierazpenaren edukiak.\nBiktimetako anitzek gardentasun falta salatu zuten, aldiz.\nBai, baina ni ez nator bat, uste baino urrutiago iritsi delako ETA. Egia da, adierazpenak badu arazo larri bat: gaizki ulerturako tartea uzten duela. Eta halaxe gertatu zen, argiagoa izan balitz saihestu zitekeen, baina agian hori zen helburua. Edonola ere, positiboa da.\nHemendik aurrera zein dira erronka nagusiak?\nZaila izango da baina denok asebeteko gaituen ikuspuntu batera heldu behar gara. Badago gogoa, baina guztiok haserretzen gaituzten arrazoibideak daude oraindik. Tira, historialaria naiz eta uste dut denbora izango dela gakoa. ETAk urrats garrantzitsuak emateko urte asko behar izan dituen bezala, ulertu behar dute orain, bestaldetik urratsak emateko ere, urteak beharko direla. Erritmoak ezin dira bizkortu eta ETA amaituta, belaunaldi bat edo bi beharko dira, gutxienez, zubiak berreraikitzeko.\nGorka Landaburuk erraten du espetxeko barra lodiak indar berdina duela Sevillan zein Gasteizen. Zer deritzozu sakabanaketaz?\nHasteko, terrorismoaren biktima izanik alferrikakoa da, erabat, erantzule ez diren familia askorengan sakabanaketak eragiten duen sufrikarioa. Bestalde, legeak gehiago edo gutxiago gustatuko zaizkigu, baina bete behar dira. Argi dago, jardunaldietan parte hartu zuten abokatuek berretsi zuten moduan, sakabanaketa mendeku gisa erabiltzen ari direla Espainian. Beraz, joko arauak ezin direnez partidaren erdian aldatu, ezinbestekoa da presoak etxetik gertu egotea.\nKatalunia ere bero dago eta CDRak terrorismo delituagatik salatu ditu Espainiako justiziak. Zer deritzozu?\nTerrorismoaren biktimon memoria iraintzen ari dira Kataluniako CDRak terrorismoarekin alderatuta. Kanpora joan eta ordainpeko autobidea mozteagatik terrorismoz salatzen ari direla azalduz gero, ez dute sinetsiko. Astakeria da.\nNola bizi duzu Kataluniako testuinguru politikoa?\nOso gaizki. Hasteko, konplexuegia da eta nahiago nuke gehiegi ez sakondu honetan, baina, kezkatuta nago. Erreferenduma egiten ez uztea sekulako hutsegitea iruditzen zait, 155. artikuluaren aplikazioa hutsegitea den bezala. Baina, era berean uste dut botoen %50a izan gabe alde bakarreko bidea inposatzea gaizki dagoela. Arazo gehiegi pilatzen ari gara.\nZer deritzozu PSCk 155a babestu izanaz?\nKataluniako alderdi politiko guztiek hanka sartu dute sakoneraino azken hilabeteetan. Elkar ulertzeko ezinbestekoa da autokritika egitea eta, zoritxarrez, orain arte alderdi politikoek bestearengan ikusten dute arazoaren ardura.\nMariano Rajoy bota dute eta Pedro Sanchez da orain presidente. Itxaropenik baduzu?\nItxaropena izan nahi dut. Elkar ulertzeko gogoa falta da bakarrik.\nAmaitu aurretik, Kataluniak joan den abuztuan sufritu zuen azken hiru hamarkadetako atentaturik odoltsuena.\nBai, eta oraindik ere badira lokalizatu gabeko biktimak. Hipercorreko atentatuko biktima den Robert Manriquek aurrea hartuta, herritar talde batek plataforma bat antolatu behar izan du behar horiek asetzeko. Erakunde publikoen arduragabekeria sekulakoa da eta, kasu, oraingoan ardura ez da bakarrik Espainiako Gobernuarena, Generalitatearena ere bada.\nZenbateraino eragin du Kataluniako testuinguru politikoak honetan?\nLehentasun kontua da. Generalitateak irailetik martxan izan beharko luke biktimen arretarako bulegoa eta, ondorioz, ez dago Bartzelonan eta Cambrilsen gertatu zenari erantzunik ez emateko aitzakiarik. Baina Artur Masek presidentzia hartu eta terrorismoen biktimei zuzendutako informazio eta aholkularitza zerbitzua itxi zuela kontutan hartuta, edozer gauza espero dut.\nKanal hauetan artxibatua: ETAren biktimak | Bartzelona\nTerrorismoaren Biktimen Oroimenezko Zentroa "diskriminatzailea" dela salatu du Memoria Osoa sareak\nHerritarrak mobilizatzera deitu dituzte bihar Gasteizen, zentroaren inaugurazioarekin bat eginez. Bizikidetzaren aurkako "erasoa" dela salatu dute.\nEusko Jaurlaritzak, Urkullu buru, “bidegabea izan zen” aitortzea eskatu ohi dio ezker abertzaleari. ETAren jardunaz ari da. Esaldia mantra da politikagintzan. Errepikatzearen poderioz, batzuen “bidegabekeriak” beste batzuenak kukutzeko... [+]


81 Kilometroko ibilbidea, bataz bestekoa 38.83, 60 txirrindulari ziren irteeran eta 36 helmugan.\nEkainak 27.Oñatin izan degu karrera.57km eta Udana alde gogorretik eta alde xuabetik igotzen genuen.85txirrindulari atera gera baina 50 bakarrik ailegatu gera. Bergara bidean oso azkar joan gera eta eraso asko ere egon dira baita Udana bidean ere. Udana hasi bezain laster tropela taldetxoetan moztu da, aurreko taldean Imanol eta Ni sartu gera, 20 txirrindulari gutxi gora-behera gindoazen. Udana bukatzeko 500 m falta ziranean Mikel Aristik (sumofic) hies egin du. Gu atzetik saiatu gera jarraitzen baina ezin izan degu harrapatu. Gure atzetik beste talde bat zegoen 30 txirrindulariekin baina minutu bat baino gehiagoko aldea geukagun. Udana alde xuabetik igotzen frantses batek erasoa jo du eta aurrean 15 geratu dira eta 10 segundura Ni beste lauekin. Mikel Aristi minutu batekin ailegatu da bakarrik gero 2.taldea bertan Imanol eta 10 seundura nire taldetxoa. Imanolek 4.postua egin du eta lehengo urteko lehengoa geratu da.Ni 18.postua eta lehengo urteko 4.geratu naiz. 45km/h bataz-besteko egin degu.\nHemen sakatu eta Gipuzkoako itzuliko informazio orrira eramango zaitu\nAmaitu da denboraldia benjamin, alebin eta infantilentzako\nGazteen lasterketak bukatu da eta guraso batzuk afari eder bat prestatu zuten denboraldi bukaera ospatzeko, betara, benjamin, alebin eta infantil mailako gazte eta beraien guraso eta urtean zehar ibili garen entrenatzaileak agertu ginen. Oso afari ederra eman ziguten eta postrea gurasoen artean dagoen gozogileak prestatutako tarta eder bat (argazkian ikus daiteke). Xabier Mitxelena, Jon Flores eta Enaitz Roteta infantil mailako gazteak, datorren urtean kadeteak izango dira eta beraientzako despedida modukoa ere izan zen. Bukaeran, denboraldian zehar ateratako argazkiak ikusi genituen. Azken argazkian bertatik ikusten den paisaia. Mila esker.\nLarraitzeko festan ateratako zenbait argazki\nGaur, ekainak 20 Tolosan izan dugu lasterketa. 1.500 metroko prologoa zen. San Francisco kaletik irten eta Miserikordia zaharren egoitzan bukatzen zen. Azken kilometroa goraka zen eta kurba txarrak zituen, horietako batean pasada ederra egin dut azkarregi sartu bait naiz kurbara. Hasiera hasieratik dena ematera atera behar genuen eta ondo ondo berotuta irten gara. Irabazleak, Mikel Aristik 1.45 minututan egin du ibilbidea eta nik 2. postua lortu dut 1.50 minuturekin. Igor nire taldekideak lehen 15 postuetan egin duela pentsatzen dut.\nEkainak 14 Rivabellosan eduki degu trofeo gaztetxoaren azkeneko karrera.20km zirkuituan 3 itzuli eman ditugu. oso bide txarra gorabeheratsua eta puerto gogor batekin.130 txirrindulari atera gera eta 50 gehienez iritsi gera.lehengo kilometroetatik erasoak egon dira eta tropelean erorketa asko egon dira.euri tanta batzuk erori dira baian ez du errepidea asko busti.lehengo igoeran moztu da tropela baina berakoan berriz ere taldeak juntatu dira bigarren igoeran berdin. bigarren igoeran 2 txirrindulari ihes egin dute eta spriñean ailegatu dira metara.hirugarren igoera aurrean 30 txirrindulari geratu dira tropelean bertan Imanol Iraola zegoen eta gero 10eko taldetxo bat bertan ni negoen.azkenean esan bezala ihesa ailegatu da gero tropel txikia eta gero 10eko taldetxoa besteak erretiratu egin dira.\nEkainak 13, Bergaran izan dugu lasterketa. Bero izugarria genuen 69 kilometroko lasterketa egiteko, 35 gradu hain zuzen ere. Bergaratik Oñatirantz joan gara eta bueltan 10 pertsonako eskapada sortu da. Bertan ampoko 3, corrugadoseko 2, sumoficeko 2, viveros san antoneko 1... eta ni geunden. Atzetik beste Ampoko 2 eta belcako 1 etorri dira 20 bat kilometro geroago. Ertzainek, pelotoia kaleratu behar izan dute. 5 minutuko aldea genuelako aurrean, ekipo guztiak bait geunden bertan. Lasterketan, denak biharko lasterketari begira zijoaztela nabarmena zen. Azkenik Asier Unanuek Antzuola bidean ihes egin digu eta 10 segundurekin iritsi da metara eta beste guztiak sprintean jolastu dugu 2. postua.\nLarunbatean Anoetan izan genuen denboraldiko azken aurreneko lasterketa. Zirkuituak 600-700m zituen gutxi gora behera, nahiko motxa zen, baina aldapa bat zuen. Benjaminek 3 buelta zituzten, alebinek 8 eta infantilek 15.\nBenjaminetan Unai Iribarrek (Belca) irabazi zuen eta Txomin Ortiz de Zarate eta Aitor Canflanca 7. eta 8. postua lortu zuten.\nAlebinetan lasterketa lasaia izan zen, denak pelotoian joan ziren gutxi batzuk izan ezik. Azkenean Jokinek lehenengo postua lortu zuen.\nInfantiletan lasterketa nahiko lasai joan zen, Julen Irigoienek beste behin ere zulatua izan zuen eta lasterketa utzi zuen. Bi itzuli falta zirela Caja Ruraleko batek erasoa jo zuen baina pelotoiak harrapatu egin zuen. Aldapa gora, azkeneko itzulian Enaitzek esprinta jo zuen eta lasterketa irabazi zuen.\neta hemen bideo bat\nIzugarrizko lasterketa egin zuten Andoaingo txirrindulariak. Hasi eta gutxira, erasoaldiak jo zituzten bata bestearen atzetik eta ia 30 txirrindulari gelditu ziren aurrean, haien artean Andoaingo txirrindulari asko. Sailkapena ikusita konturaruko gara erdiak baino gehiago lasterketa utzi behar izan zutela, beraz oso gogorra izan zen lasterketa.\nGaur (ekainak 6) Asteasun izan dugu karrera benjaminak zirkuituari 3 itzuli emanez, alebinak 8 itzuli eta infantillak 12 itzuli emanez.\nBENJAMINAK: Benjaminak 3 itzuli eman dituzte eta gure taldekideak Txomin Ortiz De Zarate 4. postua lortu du eta Aitor Canflancak 5. postua lortu du.\nALEBINAK: Alebinak lehen esan bezala 8 itzuli eman dituzte. Roke-k 3. itzulian erasoa jo du eta tropela guztiz hautsi du eta aurrean hiru geratu dira. Pixkanaka aurrealdean berriro ere elkartzen hasi eta amaieran Jokin Alberdi garaile izan da eta Roke azken aurreko kurban erori egin da eta ezin izan du amaitu.\nINFANTILAK: Infantilak lehen esan bezala 14 itzuli eman ditugu. Lasterketak erorialdi asko izan ditu 5 itzuli emanak genituenean Patxi Aldanondo Caja Rural taldekoa erori egin da, 7. itzulian gutxi gorabehera Xabier Mitxelena erori egin da Belca-ko beste txirrindulari batekin. Azkeneko itzulian Roke erori den leku berdinean Jon Flores eta Arkaitz Murillo erori egin dira. Azkenean sailkapenean 1. Ander Alonso ( Caja Rural), 2. Enaitz Roteta (Andoaingo tx. e.) eta 3. Ahetze Arratibel (Caja Rural) osatu dute podiuma.\nGaur, ekainak 3, ospatu da Aizarnazabalen,elite, 23 urtez azpiko eta jubenil mailatan, bakarkako erlojuaren kontrako Gipuzkoako txapelketa, gizonezko nahiz emakumezkoentzat. Hemen sailkapena. Mikel Iturriak 11. postua lortu du.


German Rodriguezen omenezko eskultura inauguratu dute | Politika | Berria\nGerman Rodriguezen omenezko eskultura inauguratu dute\nSanfermines 78 gogoan plataformak ipini du eskultura. Gogoan izena jarri diote, eta Rodriguez ez ezik, 1978ko sanferminetan gertatutako "poliziaren indarkeria guztia" salatzea du xede. Dola Salazarrek egin du obra.\nEskulturari estalkia kendu dioten unea. Idoia Zabaleta/Foku\nOrreagako Etorbidea eta Karlos III. Noblearen etorbidea gurutzatzen diren lekuan jarri dute Dora Salazarren obra. Lotuta zeukan tapaki gorri-gorria kendu, eta agerian utzi zuten irudia atzo: emakumezko baten gorpua, besorik gabe, eta bururik gabe.\n1978ko sanferminetan gertatutakoak oroitzeko hainbat ekitaldi egiten ari dira aurten Iruñean, gertaera latz haien 40. urteurrenean. Poliziak tiroz hil zuen German Rodriguez, zezen plazan, hainbat protestarik pankarta bat ireki ostean tiroka ekin zionean. Beste sei lagun ere zauritu zituzten balaz. Bada garaia, San Fermin sin presos ni presas (Bada garaia, sanferminak presorik gabe) jartzen zuen zabaldu zuten pankarta hark.\nGertaera haiek ahanzturan ez erorteko eskultura berria izango dute beraz, gaurtik aurrera, Iruñean. Gertaerak izan zirenetik 40 urtetara "inpunitateak" jarraitzen duela aldarrikatu dute Sanfermines 78 gogoan plataformako kideek, eta estreinatu berri duten irudia "egia, justizia eta erreparazioa" eskatzeko izango dela gaineratu.\nGogor salatu dute justizia ez dela berdina denentzat. Horren adibide jarri dituzte Nagore Laffageren kasua, 2016ko bortxaketa, eta baita preso sartutako Altsasuko gazteak ere.\nJende ugari izan da arratsaldean egin duten ekitaldian. Izan ere, eskulturaren azpian memoriaren kutxa bat sartu dute, eta han idatzita gelditu dira hura egiteko dirua jarri duten 392 norbanako, peña eta elkarteren izenak. 30.000 euro inguru batu dituzte. Askoren artean egindako eskultura da beraz, eta askoren aurrean inauguratutakoa.\nNorbanakoen artean, han izan dira Joseba Asiron alkatea, Ana Ollo Nafarroako Gobernuko Harreman Instituzionaletarako Kontseilaria, Rodriguezen eta egun hartan zauritutakoen senitartekoak, eta baita, Iruñean gertatutakoengatik protestan ari zela Donostian poliziak tiroz hil zuen Joseba Barandiaranenak ere.\n1978an ezin izan zuten herri honen borondatea gelditu, ezta tiroz ere. #EuskalErrepublika eraikitzen diardugu, egunez egun lanean eta borrokan!\nEgia, justizia eta erreparazioa!#SF78Gogoan #HERRItmoaBIZItu #GoraHerria pic.twitter.com/q3EavqeWrV\n— Sortu Nafarroa (@SortuNafarroa) 2018(e)ko ekainaren 29(a)\nIgandean erreportaje sorta\nHain justu igandean, 1978ko sanferminak gogoratuko ditugu BERRIAn: German Rodriguezen hilketari eta 40 urteotako memoriari buruzko erreportajea, bere soslaia, Joseba Asironen iritzi artikulua, Joseba Barandiaranen kasua, hilarriaren borroka...


Ilustrazioa: Shu Otero.\nPantaila aurrean agertzen zaizkigun gizonen gorputzak askotarikoak dira. Zaila da, ordea, gazte-argala-liraina kanonean sartzen ez diren emakume aurkezleak topatzea. Ikusleontzat hain agerikoa den kontraste horren inguruan ez dago, ordea, eztabaida handirik telebista kateen barruan. “Idatzia ez dagoen araua da, denek ezagutzen dutena, baina inork aipatzen ez duena”, azaldu du Vinkek. Gizartean oso errotua dagoen inertzia aldaezina dela diote elkarrizketatuek, baina hausnarketan sakondu ahala, bidegabea, kezkagarria eta frustragarria dela onartu dute.\nArgiarekin solasean, Vinkek onartu badu ere ETBko egoera La Sexta edo Telecinco-koa baino lausoagoa dela, nabarmendu du “telebista irudia da” mantraren izenean, gurean ere emakumezko aurkezleak oso makillatuak, takoidun oinetakoekin eta arropa estuarekin agertzen direla kamera aurrean. ETBko berriemaile batek tesirako kontatu zion ilea egunero lisatzeko agindu diotela. “Eta pantaila aurrean agertzen diren emakume lodiak umore saioetan ari dira”, gaineratu du.\nETBko albistegietako aurkezleen aurkezpen argazkia. Naiara Vink tesi egilearen ustez, EITBk Emakumeen eta Gizonen Berdintasunerako Planean jasotzen duena betetzeko neurririk ez du aurreikusi. Argazkia: EITB.\nPresio horrek emakumeen lan aukerak baldintzatzen ditu, erredakzioetara heldu aurretik ere. Euskal Herriko Unibertsitateko kazetaritza ikasleei inkesta egin zien Vinkek. Haien burua telebistan lan egiten ikusten ez zutenen artean, zergatia galdetzerakoan kanon estetikoa ez zutela betetzen erantzun zutenen %100 neskak ziren.\nEstitxu Fernandez Maritxalar ETB1eko aurpegi ospetsuenetariko bat izan zen 2000 eta 2012 urteen artean. Bertsolaritzatik egin zuen salto telebistara. Plazetan erakusten zuen komunikatzeko erraztasuna ikusita, 1998an Tipi Tapa telebistakoek albistegiak aurkeztea proposatu zioten. Hurrengo urtean, ETB1eko Bertatik bertara saioan parte hartu zuen gonbidatu gisa eta hortik aurrera telebistako aurkezle karrera oparoa ondu zuen.\n“Hasieran, 22 urterekin, ez nintzen oso kontziente zer gertatzen zen irudiarekin. Tipi Tapan gerritik gora ikusten zitzaidanez, betiko bakeroak eta botak neramatzan mahai azpian. Herriko festei buruzko saioak eta Sorginen Laratza bezalako gaueko showak aurkezten hasi nintzenean sentitu nuen presioa. Arropa aukeratzen zidaten, oso festiboa eta dotorea, batzuetan eskotearekin, beti takoiekin. Oso deseroso zitzaizkidan”.\nEdertasunaren tranpa deskribatu du Vinkek tesian: neska lirainek aukera izango dute telebistan lan egiteko, baina frogatu beharko dute aurpegi polita baino gehiago direla. “Beti entzun dut hori, beste aurkezle batzuekiko, eta min egiten zidan. "Nik ez nuen Kazetaritza titulurik (Psikologia ikasi nuen) eta kazetaritza ‘ez serioa’ egiten nuen. Iruzurti sindromea itzela zen”, azaldu du Fernandezek. Azken urteetan Kirolak aurkeztea egokitu zitzaion, nahiz eta aditua ez izan. “Ordurako, telebistan eskarmentu handia nuen, eta EITBn plaza lortu nuen, baina hala ere inoiz baino txikiago sentitu nintzen”.\ntalde-bortxaketaz zuzeneko gogorra egin du:\n“Zuzendariordeak Whatsappa bidali zidan, nire berokia kritikatzeko”\nOso fresko ditu gutxiespen begirada eta komentarioak eta, bereziki, emakumeen arteko lehia. “Ni hasi nintzen garaian, ia denak ziren gizonak. Uste nuen ni hobeto konpontzen nintzela haiekin, baina ez zen hori, baizik eta emakume lirainak niretzat mehatxu zirela eta baita ni beste emakumeentzat ere. Jazarpen bortitza bizi izan dut”.\nLeire Madariaga [asmatutako izena, hark hala eskatuta] EITBko hainbat saiotako tertuliakide eta analista politikoa da. Kanon estetiko sexista betetzeagatik albo-kateak sumatu ditu: “Zure iritziek gutxiago balio dute, Barbie ilehoria baino ez zarelako. Bikoitza egin behar duzu besteen errespetua lortzeko”. Gogoan du Televisión Españolan (TVE) ezagutu duen bazterketa kasu bat: magazin bateko zuzendariak ez zion tertuliakide izateko aukera eman nahi adinekoa, ilezuria eta potoloa zen emakumezko analista bikain bati. “Emakume horren gaitasuna ezagutzen zutenak tematu ziren eta zuzendariak onartu behar izan zuen fitxaketa paregabea izan zela”. Doktoretza tesian parte hartu dutenek kontatu dituzte kanon sexista ez betetzeagatik erredakzio barruko lanetara bideratuak izan diren emakumeen historiak eta zokoratze horrek haien autoestimuan utzi duen zauria.\nJasone Agirre ETBko albistegietan berriemailea izan da 1991 urtetik Eusko Legebiltzarreko parlamentari hautatua izan den arte. Erredakzio Kontseiluaren sortzaileetako bat izan zen eta Berdintasun Batzordeko kidea ere izan da. Bere esanetan, “jakina da kamera aurreko probetan planta ona izateak puntu gehiago emango dizula. Gizon eder batek ere abantailak dauzka, baina baremoa bestelakoa da”. Haatik, irudi exijentzia edertasunaz eta genero estereotipoez harago doala azpimarratu du. Gogoan du “borroka itxura” zuen lankide bati ez ziotela kontratua berriztu eta urteetara jakin zuela hori izan zela arrazoia. “Hark pentsatu zuen ez zuela bere lana ondo egiten”. Estetika “alaiegia” duen emakume gaztea trafikoa edo jaiak kontatzen jarriko dute. “Eguraldia aurkezteko aukeratu dituzte lirainak ez diren gizonak; emakumeek, ordea, ederrak eta gorputz finekoak izan behar dute”.\nInork ez zaitu behartzen?\nAna Urrutia kazetaria 1999 urtetik ari da Eguraldia aurkezten, baita bestelako entretenimendu saio ugari ere. Horrez gain, EITBko talde feministako kidea da, erredakzioko zein ekoiztetxeetako hainbat langilek sortu duten lobby modukoaren kidea. “Orain dela 20 urte bezala jarraitzen dugu: gizon heldu eta lodi batek prime-time-ko saioa aurkeztu dezake, eta emakume baten kasuan pentsaezina da. Kirolak aurkeztuko dituen emakumeak kiroletan aditua izan behar du, baina baita polita ere, gizonezko audientzia erakartzeko. Eguraldia-n ere antzematen da mapen artean mugitzen den emakume sexiaren kontua”. Gogoan du casting batera aurkeztu zen metereologo eta komunikatzaile bikain bat ez zutela aukeratu, argala ez zelako.\nVinken tesian behin eta berriro aipatzen da emakumeek iraungitze-data dutela kamera aurrean. Urrutiak 49 urte ditu eta nahiago du adinak eman dion eskarmentua eta segurtasuna balioan jarri, makillaje gelan ezagutzen dituen neska gazteen mehatxua sentitu baino. “50-60 urte bitarteko emakumezko profesional paregabeak ditugu, prime-time-an egon beharko luketenak, baina zuzendaritzak ez du apustu hori egin”.\nETBn ‘Eguraldia’ saioa aurkezten duten esatariak. Argazkia: EITB.\nEguraldi aurkezleak iraultza txiki bat sustatu du EITB barruan: takoiei ezetz esatea eta tenis-oinetakoekin edo mokasinekin agertzea. “Telebistara heltzen zarenean, estilismo taldeak azalduko dizu takoiek irudia hobetzen dutela, arropa hobeto geratuko zaizula… Gazte zarenean, gorputzak jasaten du, baina gerora kalte fisikoa sumatzen duzu, orkatiletan, oinetako artikulazioetan… Gainera, kaleko jendeak ez du ulertzen zergatik daramatzagun hain takoi altuak”. Harro dago, bere borrokari esker beste lankide asko hasi direlako zapata lauak eskatzen. Zuzendariek ez diote kargu hartu eta iruditzen zaio horrek frogatzen duela norberak barne-lanketa bat egin behar duela ez idatzitako arauak apurtzeko.\nNaiara Vinkek elkarrizketatu dituen kazetari askok adierazi dute kamera aurrean segurtasun handiagoa sentitzen dutela takoiak eta makillaje landua daramatenean. Berriemaile batek aitortu du neguko zuzenekoak beroki gabe egiten dituela, nahiago duelako polita atera nahiz eta hotz izan. Pierre Bordieu soziologoaren “indarkeria sinbolikoa” kontzeptua darabil ikerlariak azaltzeko zapalkuntza ez datorrela soilik kanpotik, baizik eta norberak onartzen duela. Horrela azaldu du Leire Madariaga tertuliakideak: “Badirudi zuk aukeratzen duzula nola jantzi edo dieta egitea. Baina ez da hautu librea: badakizu zer bilatzen duen kateak eta hori bete nahi duzu”.\nUrrutiak beste tranpa bat identifikatu du: “Estilismo taldeak lan paregabea egiten du gu orrazten, makillatzen eta janzten. Hasieran, zure burua ederra ikusteak eta lausenguak jasotzeak segurtasuna ematen dizu. Baina estetika horren esklabo bihurtzen zara. Hainbeste transformatzen gaituzte, ezen gero kalean jendeari kostatzen zaio gu ezagutzea”. Behin taberna batean zegoela, surf egiten ibili ondoren, norbait entzun zuen bere lagunari esaten: “Ana Urrutia al da hori? Aurrez aurre ez du ezer balio!”. Lankide askok botox eta antzeko tratamenduak egiten dituztela kontatu du, baina berak nahiago du “duintasunez zahartzea” eta ispilu aurrean agertzen zaion irudia ere maitatzea.\n“Zergatik egon behar dute emakumeek ilea orrazten gizonek kazetaritza egiten duten bitartean?”\nVinkek jaso duenez, telebista kazetariei bereziki frustragarria egiten zaie estetikari buruzko iruzkin gehiago jasotzea, haien lan jardunari buruzkoak baino. Berriemaile batek kontatu du behin San Ferminetako talde-bortxaketari buruzko zuzeneko oso gogorra egin behar izan zuela. “Zuzendariordeak Whatsapp bat bidali zidan, nire berokia kritikatzeko”. Kazetari horrek gaineratu du Galizian ekaitz bortitz baten berri eman zuela eta erredakzio buruak belarriko entzungailuaren bidez ilekorda askatzeko agindu ziola, haizearen efektua ikus zedin. “Ezetz esan nion, ni ez naizela atrezzoaren parte eta nire lana eroso egin nahi dudala”.\nEstitxu Fernandez Martitxalarri eta Leire Madariagari oso gogorra egin zaie ingurukoen eta gertukoen ahoan ere iruzkin horiek entzutea: “A ze soineko polita”, “Txarto makillatu zaituzte”, “Pantailak loditzen zaitu”… “Oso txarto sentitzen nintzen, baina ez nekien zer erantzun”, esan du lehenengoak. “Saiatzen zara entzungor egiten, baina zure segurtasun falta indartzen du”, bigarrenak.\nGardentasun eta apustu falta\nEITB Taldeko Emakumeen eta Gizonen Berdintasunerako III. Planean (2019-2022) honakoa irakur daiteke: “Hedabideek gure nortasunaren eraikuntzan parte hartzen dute eta eragina dute gure mundu-ikuskeran eta gure baliorik errotuenetan. Generoari dagokionez, ideiak eskaintzen dizkigute: zertan datzan gizon izatea eta zertan emakume izatea, nola kontsumitu, jantzi, jokatu... behar dugun, etab.”. Naiara Vinkek azpimarratu du planak ez duela premisa hori betetzeko neurri bakar bat ere aurreikusi. Ana Urrutiak salatu du Prestakuntza eta Berdintasun zuzendariek ez dituztela talde feministaren eskaerak asetzen: “Planak erakustokira begira idazten dituzte, baina ez dago telebistako egiturak aldatzeko asmorik”.\nBerdintasun planaren helburuen artean badago, halaber, “diskriminaziorik gabeko lan-ingurumena zaindu, sendotu eta segurtatzea”. Aitzitik, doktoretza tesian parte hartu duten kazetariek printzipio horren aurkako egoera bat aipatu dute: emakumeek askoz denbora gehiago eman behar dutela haien irudia zaintzen. Aurkezleen kasuan, gizonak ordu laurden, eta emakumeek ordubete baino gehiago.\nBerriemaileek haien estilismoaren ardura dute eta haien soldatarekin ordaindu behar dituzte arropa, makillajea eta tratamendu estetikoak. Jasone Agirrek egoera hori “karga” bezala gogoratzen du, egun politikagintzan ere bizi duela gaineratu badu ere. “Andrazkoen janzkera eta makillajea esklaboagoa da. Gizonek, orain dela gutxi arte, gorbata jaka amerikarraren poltsikoan sartu besterik ez zuten egiten”.\nLan baldintzak egonkortzen diren heinean presio estetikoa lausotzen dela ondorioztatu du Vinkek tesian eta elkarrizketatu guztiek berretsi dute. “Gaztea zarenean eta lan kontraturik ez duzunean, dena onartzen duzu. Aldi baterako aurkezle bati entzun diot: ‘Ni nire irudiagatik bizi naiz’”, esan du Agirrek.\nBerdintasun plan berriak jasotzen du “genero-ikuspegia txertatzea enpresa hornitzaileekin egiten diren hitzarmenen pleguetan eta kontratazioetan”, baina baliabide faltaren aitzakiarekin, ekoiztetxeetako langileek ez dute berdintasunari buruzko egitasmoetan parte hartzen. Tesian zein erreportaje honetan parte hartu duten kazetari gehienek argi daukate kontrol falta horrek kontratazioetan eta eguneroko jarreretan tirania estetiko sexista mantentzea errazten duela.\nAna Urrutia, EITBko aurkezlea: “Orain dela 20 urte bezala jarraitzen dugu: gizon heldu eta lodi batek\n‘prime-time’-ko saioa aurkeztu dezake eta emakume baten kasuan pentsaezina da”.\nAgirreren aburuz, hausnarketa kolektiboa zabaldu behar da, erredakzioko zein ekoiztetxeeko kontratazio prozesuetan irudiak izan behar duen garrantzia gardentasunez eta sexismo barik jasotzeko. “Zer itxura da egokia hedabide publiko batean? Zapatilen alde egiteak freskotasuna eta identifikazioa indartu dezake? Arau ez idatzietatik arauak idaztera pasa behar dugu”. Ildo berean, Vinkek berdintasun politikek auzi konkretuak lantzearen beharra adierazi du: “Zergatik ezin du emakume batek gizonak daraman makillaje hautsa besterik ez erabili? Zergatik egon behar dute emakumeek ilea orrazten gizonek kazetaritza egiten duten bitartean?”.\nEta telebista alternatiboetan, zer?\nHamaika TBko aurkezlea eta edukien eta komunikazioko arduraduna da Ekhiñe Atorrasagasti. “Joko zelai patriarkal horretan arau asko hautsi ditugu”, adierazi du. Lantaldeko kide guztiek dute eskarmentua pantaila aurrean eta atzean, eta horrek hierarkiak hautsi eta emakumeen ahalduntzea sustatu du. Vinken ikerketak berretsi duen hipotesi bat bota du. “Ziur naiz beste kateetan gizon gehiago direla aurkezle eta editore emakumeak baino. Oso desberdina da beste batek idatzitakoa telepromterrean irakurtzea. Nik aukera izan dut edukiak zuzentzeko, garapen osoa emateko eta lantaldeak osatzeko”.\nHamaika TBn onartua dago kazetari eta kolaboratzaileek nahi duten bezala agertzeko askatasuna dutela: “Gizonek hauts batzuk botatzen dituzte eta kito. Nik begiak bakarrik makillatzen ditut, beste emakume batzuek ezpainak ere bai”. Baliabide faltagatik ez dute estilistarik, ileapaintzaile edo makillatzaile profesionalik. “Guk kudeatzen ditugu lan horiek. Horrek eztabaida interesgarriak piztu ditu: ea argiztapena hobetuz makillajea kendu daitekeen, baina baita ere zer garrantzi eman behar diegun lan sektore ikusezin eta feminizatu horiei”.\nHalere, zaila da estetikaren tiraniaz guztiz askatzea: “Norberak bere burua ispiluan begiratzen duenean, egoera emozionalaren arabera, segurtasun-gabezia batzuk agertuko dira. Horri eransten badiozu telebistak dakarren difusioa, beldurrak eta une txarrak biderkatzen dira. Edukiak ondo landu dituzu, baina deseroso agertuko zara ezpain gainean ileak dituzulako edo gizendu zarelako”. Beste buruhauste potolo bat da telebistak dakarren presio estetiko horrek emakume kolaboratzaileak aurkitzeko zailtasuna areagotzen duela.\n“Misoginia euri azidoa da. Hedabide alternatiboan lan egiteagatik babestuta gaudela iruditzen zaigu, baina zirimiri horrek erretzeko gaitasun handia dauka. Erronka bat da pantaila aurrean aritzeak utz dezakeen ajea nola zaindu asmatzea”.\nKanal hauetan artxibatua: Sexismoa | Gorputza